Avis juridique important

|

31997D0543

97/543/ΕΚΑΧ: Απόφαση της Επιτροπής της 7ης Ιουλίου 1997 για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας Άνθρακα και Χάλυβα και της Ρωσικής Ομοσπονδίας για την παράταση της συμφωνίας μεταξύ της Ευρωπαϊκής Κοινότητας Άνθρακα και Χάλυβα και της Ρωσικής Ομοσπονδίας σχετικά με το εμπόριο ορισμένων προϊόντων χάλυβα για την περίοδο από 1ης Ιουλίου έως 30 Σεπτεμβρίου 1997

Επίσημη Εφημερίδα αριθ. L 222 της 12/08/1997 σ. 0036 - 0036

ΑΠΟΦΑΣΗ ΤΗΣ ΕΠΙΤΡΟΠΗΣ της 7ης Ιουλίου 1997 για τη σύναψη συμφωνίας υπό μορφή ανταλλαγής επιστολών μεταξύ της Ευρωπαϊκής Κοινότητας Άνθρακα και Χάλυβα και της Ρωσικής Ομοσπονδίας για την παράταση της συμφωνίας μεταξύ της Ευρωπαϊκής Κοινότητας Άνθρακα και Χάλυβα και της Ρωσικής Ομοσπονδίας σχετικά με το εμπόριο ορισμένων προϊόντων χάλυβα για την περίοδο από 1ης Ιουλίου έως 30 Σεπτεμβρίου 1997 (97/543/ΕΚΑΧ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας Άνθρακα και Χάλυβα, και ιδίως το άρθρο 95 παράγραφος 1,Μετά από διαβουλεύσεις με τη συμβουλευτική επιτροπή και με την ομόφωνη συγκατάθεση του Συμβουλίου,Εκτιμώντας ότι η Επιτροπή ολοκλήρωσε τις διαπραγματεύσεις σχετικά με τη συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας Άνθρακα και Χάλυβα και της Ρωσικής Ομοσπονδίας, για την παράταση της συμφωνίας μεταξύ της Ευρωπαϊκής Κοινότητας Άνθρακα και Χάλυβα και της Ρωσικής Ομοσπονδίας, σχετικά με το εμπόριο ορισμένων προϊόντων χάλυβα, για την περίοδο από 1ης Ιουλίου έως 30 Σεπτεμβρίου 1997,ΑΠΟΦΑΣΙΖΕΙ:Άρθρο μόνο 1. Εγκρίνεται εξ ονόματος της Ευρωπαϊκής Κοινότητας Άνθρακα και Χάλυβα η συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας Άνθρακα και Χάλυβα και της Ρωσικής Ομοσπονδίας, για την παράταση της συμφωνίας μεταξύ της Ευρωπαϊκής Κοινότητας Άνθρακα και Χάλυβα και της Ρωσικής Ομοσπονδίας, σχετικά με το εμπόριο ορισμένων προϊόντων χάλυβα, για την περίοδο από 1ης Ιουλίου έως 30 Σεπτεμβρίου 1997.2. Το κείμενο της συμφωνίας (1) επισυνάπτεται στην παρούσα απόφαση.Βρυξέλλες, 7 Ιουλίου 1997.Για την ΕπιτροπήLeon BRITTANΑντιπρόεδρος(1) Βλέπε σελίδα 37 της παρούσας Επίσημης Εφημερίδας.


Avis juridique important

|

32001D0566

2001/566/ΕΚ: Απόφαση Ευρωπαϊκής Κεντρικής Τράπεζας, της 5ης Ιουλίου 2001, που τροποποποιεί την απόφαση ΕΚΤ/1998/4 σχετικά με την έγκριση των όρων απασχόλησης του προσωπικού της Ευρωπαϊκής Κεντρικής Τράπεζας (EKT/2001/6)

Επίσημη Εφημερίδα αριθ. L 201 της 26/07/2001 σ. 0025 - 0025

Απόφαση Ευρωπαϊκής Κεντρικής Τράπεζαςτης 5ης Ιουλίου 2001που τροποποποιεί την απόφαση ΕΚΤ/1998/4 σχετικά με την έγκριση των όρων απασχόλησης του προσωπικού της Ευρωπαϊκής Κεντρικής Τράπεζας(EKT/2001/6)(2001/566/ΕΚ)ΤΟ ΔΙΟΙΚΗΤΙΚΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ,Έχοντας υπόψη:το καταστατικό του Ευρωπαϊκού συστήματος Κεντρικών Τραπεζών και της Ευρωπαϊκής Κεντρικής Τράπεζας (εφεξής καλούμενο "καταστατικό"), και ιδίως το άρθρο 36.1,την πρόταση της εκτελεστικής επιτροπής της Ευρωπαϊκής Κεντρικής Τράπεζας (ΕΚΤ),τη συμβολή του γενικού συμβουλίου της ΕΚΤ,Εκτιμώντας τα ακόλουθα:(1) Το καταστατικό αναθέτει στο διοικητικό συμβούλιο της ΕΚΤ το καθήκον να καθορίζει και, εφόσον κρίνεται αναγκαίο, να τροποποιεί τους όρους απασχόλησης του προσωπικού της ΕΚΤ (εφεξής "όροι απασχόλησης"), μετά από πρόταση της εκτελεστικής επιτροπής της ΕΚΤ.(2) Η απόφαση ΕΚΤ/1998/4 της 9ης Ιουνίου 1998 σχετικά με την έγκριση των όρων απασχόλησης του προσωπικού της Ευρωπαϊκής Κεντρικής Τράπεζας, όπως τροποποιήθηκε στις 31 Μαρτίου 1999(1) (εφεξής καλούμενη "απόφαση ΕΤ/1998/4"), περιλαμβάνει κανόνες οι οποίοι διέπουν τις εργασιακές σχέσεις μεταξύ της ΕΚΤ και του προσωπικού της.(3) Σύμφωνα με την πολιτική διαφάνειας που ακολουθεί η ΕΚΤ, οι όροι απασχόλησης του προσωπικού της ΕΚΤ κοινοποιούνται σε όλα τα ενδιαφερόμενα μέρη.(4) Η πρόσβαση του κοινού στους όρους απασχόλησης θα καταστεί ευχερέστερη με την παρουσίασή τους στην ιστοσελίδα της ΕΚΤ (http://www.ecb.int),ΑΠΟΦΑΣΙΖΕΙ:Άρθρο 1Το άρθρο 2 της απόφασης ΕΚΤ/1998/4 καταργείται. Ένα νέο άρθρο 2 παρεμβάλλεται, ως ακολούθως: "Για την πληροφόρηση όλων των ενδιαφερομένων μερών, οι όροι απασχόλησης του προσωπικού της ΕΚΤ καθίστανται προσβάσιμοι από το κοινό στην ιστοσελίδα της ΕΚΤ (http://www.ecb.int)."Άρθρο 2Η παρούσα απόφαση δημοσιεύεται στην Επίσημη Εφημερίδα των Ευρωπαϊκών Κοινοτήτων.Φρανκφούρτη επί Μάιν, 5 Ιουλίου 2001.Ο Πρόεδρος της ΕΚΤWillem F. Duisenberg(1) ΕΕ L 125 της 19.5.1999, σ. 32.


Σημαντική ανακοίνωση νομικού περιεχομένου

|

32001D0778

2001/778/ΕΚ: Απόφαση του Συμβουλίου, της 6ης Νοεμβρίου 2001, για την τροποποίηση της απόφασης 2000/24/ΕΚ προκειμένου να επεκταθεί η εγγύηση που παρέχει η Κοινότητα στην Ευρωπαϊκή Τράπεζα Επενδύσεων ώστε να καλυφθούν τα δάνεια για σχέδια στην Ομοσπονδιακή Δημοκρατία της Γιουγκοσλαβίας

Επίσημη Εφημερίδα αριθ. L 292 της 09/11/2001 σ. 0043 - 0044

Απόφαση του Συμβουλίουτης 6ης Νοεμβρίου 2001για την τροποποίηση της απόφασης 2000/24/ΕΚ προκειμένου να επεκταθεί η εγγύηση που παρέχει η Κοινότητα στην Ευρωπαϊκή Τράπεζα Επενδύσεων ώστε να καλυφθούν τα δάνεια για σχέδια στην Ομοσπονδιακή Δημοκρατία της Γιουγκοσλαβίας(2001/778/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 308,την πρόταση της Επιτροπής,τη γνώμη του Ευρωπαϊκού Κοινοβουλίου(1),Εκτιμώντας τα ακόλουθα:(1) Οι πρόσφατες πολιτικές εξελίξεις στην Ομοσπονδιακή Δημοκρατία της Γιουγκοσλαβίας (ΟΔΓ) οδήγησαν στην εγκαθίδρυση δημοκρατικών κυβερνήσεων και η ΟΔΓ ανέλαβε την υποχρέωση να εφαρμόσει πολιτικά και οικονομικά μεταρρυθμιστικά προγράμματα σύμφωνα με τους όρους της διαδικασίας σταθεροποίησης και σύνδεσης της Ευρωπαϊκής Ένωσης υπέρ των χωρών της Νοτιοανατολικής Ευρώπης.(2) Στις 9 Οκτωβρίου 2000, το Συμβούλιο Γενικών Υποθέσεων συμφώνησε να αρθούν οι κυρώσεις κατά της Σερβίας και να ενσωματωθεί πλήρως η ΟΔΓ στη διαδικασία σταθεροποίησης και σύνδεσης.(3) Η ΟΔΓ αντιμετωπίζει επί του παρόντος σοβαρές οικονομικές και δημοσιονομικές προκλήσεις, καθότι στην περίπτωσή της οι κοινές δυσκολίες που αντιμετωπίζουν οι μεταβατικές οικονομίες, επιβαρύνονται με τα επακόλουθα των ένοπλων συγκρούσεων και των κυρώσεων.(4) Είναι σκόπιμο η Ευρωπαϊκή Ένωση να εκδηλώσει στην πράξη την υποστήριξή της στην ΟΔΓ κατά την παρούσα στιγμή της εφαρμογής του πολιτικού και οικονομικού μεταρρυθμιστικού της προγράμματος, υποστηρίζοντας τις επενδυτικές δραστηριότητες της ΟΔΓ για την ανάπτυξη της υποδομής και του ιδιωτικού τομέα.(5) Θα πρέπει, ως εκ τούτου, να δοθεί εγγυητική εντολή στην Ευρωπαϊκή Τράπεζα Επενδύσεων (ΕΤΕπ) προκειμένου να της επιτραπεί να υπογράψει δανειοδοτικές πράξεις εντός της ΟΔΓ.(6) Η ΕΤΕπ έχει δηλώσει ότι είναι ικανή και πρόθυμη να επεκτείνει στην ΟΔΓ τα δάνεια που χρηματοδοτούνται από τους ίδιους πόρους της, σύμφωνα με το καταστατικό της.(7) Οι χορηγήσεις δανείων της ΕΤΕπ υπό κοινοτική εγγύηση θα πρέπει να γίνουν με την προϋπόθεση ότι θα έχουν εξοφληθεί πλήρως όλες οι εκκρεμούσες ληξιπρόθεσμες οικονομικές υποχρεώσεις όλων των δημόσιων φορέων της ΟΔΓ έναντι των Ευρωπαϊκών Κοινοτήτων και της ΕΤΕπ, και ότι η ΟΔΓ θα έχει αποδεχθεί την ευθύνη να εγγυηθεί για όσες οικονομικές υποχρεώσεις δεν είναι ακόμη ληξιπρόθεσμες. Η ΕΤΕπ εφαρμόζει στην προκειμένη περίπτωση, όπως και σε όλες τις άλλες περιπτώσεις, τις άριστες τραπεζικές πρακτικές για τις υπό κοινοτική εγγύηση δανειοδοτήσεις της, πράγμα που σημαίνει ότι δεν αναλαμβάνει νέες δεσμεύσεις έναντι δανειοληπτών ή εγγυητών που καθίστανται υπερήμεροι στην εκπλήρωση των εξ οφειλής υποχρεώσεών τους έναντι της ΕΤΕπ.(8) Η ΟΔΓ, τον Οκτώβριο του 2001, εξόφλησε όλα τα ως τη στιγμή εκείνη ληξιπρόθεσμα χρέη της προς τις Ευρωπαϊκές Κοινότητες και την ΕΤΕπ.Πέραν τούτου, το Κοινοβούλιο της ΟΔΓ επικύρωσε, τον Σεπτέμβριο του 2001, συμφωνία με την ΕΤΕπ, με την οποία η ΟΔΓ ανέλαβε την ευθύνη για όσες οικονομικές υποχρεώσεις δημοσίων φορέων της έναντι της ΕΤΕπ δεν είναι ακόμη ληξιπρόθεσμες.(9) Στις 31 Οκτωβρίου 1994 το Συμβούλιο εξέδωσε τον κανονισμό (ΕΚ, Ευρατόμ) αριθ. 2728/94 σχετικά με την ίδρυση Ταμείου Εγγύησης για τις εξωτερικές δράσεις(2).(10) Η συνολική εγγύηση που καλύπτει τη σχετική με τα εξωτερικά δάνεια γενική εντολή που ανετέθη στην ΕΤΕπ βάσει της απόφασης 2000/24/ΕΚ του Συμβουλίου, της 22ας Δεκεμβρίου 1999, για την παροχή εγγύησης της Κοινότητας στην Ευρωπαϊκή Τράπεζα Επενδύσεων σε περίπτωση ζημιών από δάνεια που χορηγούνται για σχέδια εκτός της Κοινότητας (Κεντρική και Ανατολική Ευρώπη, χώρες της Μεσογείου, Λατινική Αμερική και Ασία, Νότια Αφρική)(3) θα πρέπει να επεκταθεί και στην ΟΔΓ, τα δε ανώτατα όρια δανείων θα πρέπει να αυξηθούν. Για το λόγο αυτό θα πρέπει να τροποποιηθεί αναλόγως η απόφαση 2000/24/ΕΚ.(11) Η συνθήκη δεν προβλέπει για την έκδοση της παρούσας απόφασης, άλλες εξουσίες πέραν εκείνων του άρθρου 308,ΑΠΟΦΑΣΙΖΕΙ:Άρθρο 1Το άρθρο 1 της απόφασης 2000/24/ΕΚ τροποποιείται ως εξής:1. στην παράγραφο 1 δεύτερο εδάφιο, η δεύτερη φράση τροποποιείται ως εξής:α) στην εισαγωγική φράση, οι όροι "19110 εκατομμύρια ευρώ" αντικαθίστανται από τους όρους "19460 εκατομμύρια ευρώ",β) στην πρώτη περίπτωση, οι όροι "8930 εκατομμύρια ευρώ" αντικαθίστανται από τους όρους "9280 εκατομμύρια ευρώ"·2. στην παράγραφο 2 πρώτη περίπτωση, μετά τη λέξη "Εσθονία" παρεμβάλλονται οι λέξεις "Ομοσπονδιακή Δημοκρατία της Γιουγκοσλαβίας".Άρθρο 2Η παρούσα απόφαση παράγει αποτελέσματα την ημέρα της δημοσίευσής της στην Επίσημη Εφημερίδα των Ευρωπαϊκών Κοινοτήτων.Βρυξέλλες, 6 Νοεμβρίου 2001.Για το ΣυμβούλιοΟ ΠρόεδροςD. Reynders(1) Γνώμη που διατυπώθηκε στις 4 Οκτωβρίου 2001 (δεν έχει ακόμα δημοσιευθεί στην Επίσημη Εφημερίδα).(2) ΕΕ L 293 της 12.11.1994, σ. 1· κανονισμός όπως τροποποιήθηκε από τον κανονισμό (ΕΚ, Ευρατόμ) αριθ. 1149/1999 (ΕΕ L 139 της 2.6.1999, σ. 1).(3) ΕΕ L 9 της 13.1.2000, σ. 24· απόφαση όπως τροποποιήθηκε τελευταία από την απόφαση 2000/788/ΕΚ (ΕΕ L 314 της 14.12.2000, σ. 27).


Avis juridique important

|

31991D0196

91/196/ΕΚΑΧ, ΕΟΚ, Ευρατόμ: Απόφαση της Επιτροπής της 19ης Μαρτίου 1991 για την προσαρμογή των διορθωτικών συντελεστών που εφαρμόζονται από την 1η Δεκεμβρίου 1990 στις αμοιβές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτη χώρα

Επίσημη Εφημερίδα αριθ. L 094 της 16/04/1991 σ. 0031 - 0032

Έχοντας υπόψη : τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,  τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων, όπως καθορίστηκε από τον κανονισμό ( Ευρατόμ, ΕΚΑΧ, ΕΟΚ ) αριθ. 259/68 ( 1 ) και τροποποιήθηκε τελευταία από τον κανονισμό ( Ευρατόμ, ΕΚΑΧ, ΕΟΚ ) αριθ . 3736/90 ( 2 ), και ιδίως το  άρθρο 13 δεύτερο εδάφιο του παραρτήματος Χ,  Εκτιμώντας :  ότι με τον κανονισμό ( ΕΚΑΧ, ΕΟΚ, Ευρατόμ ) αριθ . 3912/90 του Συμβουλίου ( 3 ) καθορίστηκαν, κατ' εφαρμογή του άρθρου 13 πρώτο εδάφιο του παραρτήματος Χ του κανονισμού υπηρεσιακής κατάστασης, οι διορθωτικοί συντελεστές που εφαρμόζονται από 1ης Ιουλίου 1990  στις καταβαλλόμενες αμοιβές στο νόμισμα της χώρας υπηρεσίας, στους υπαλλήλους που είναι τοποθετημένοι σε τρίτες χώρες -  ότι κατά τους τελευταίους μήνες η Επιτροπή προσάρμοσε ορισμένους από αυτούς τους διορθωτικούς συντελεστές, σύμφωνα με το άρθρο 13 δεύτερο εδάφιο του παραρτήματος Χ του κανονισμού υπηρεσιακής κατάστασης -  ότι πρέπει να προσαρμοστούν από 1ης Δεκεμβρίου 1990 ορισμένοι διορθωτικοί συντελεστές, καθόσον με βάση τα στατιστικά στοιχεία που έχει στη διάθεσή της η Επιτροπή, η μεταβολή του κόστους ζωής, όπως μετριέται με το διορθωτικό συντελεστή και την αντίστοιχη  τιμή συναλλάγματος, αποδεικνύεται για ορισμένες τρίτες χώρες ανώτερη του 5 % μετά τον τελευταίο καθορισμό,  ΑΠΟΦΑΣΙΖΕΙ :  Άρθρο μόνο  Από 1ης Δεκεμβρίου 1990 οι διορθωτικοί συντελεστές που εφαρμόζονται στις αμοιβές των υπαλλήλων, που είναι τοποθετημένοι σε τρίτες χώρες και οι οποίες καταβάλλονται στο νόμισμα της χώρας διορισμού, προσαρμόζονται σύμφωνα με το παράρτημα .  Οι τιμές συναλλάγματος για την καταβολή αυτών των αμοιβών είναι οι τιμές που χρησιμοποιούνται για την εκτέλεση του προϋπολογισμού των Ευρωπαϊκών Κοινοτήτων κατά το μήνα που προηγείται της ημερομηνίας κατά την οποία παράγει αποτελέσματα η παρούσα  απόφαση . Βρυξέλλες, 19 Μαρτίου 1991 . Για την Επιτροπή  Antonio CARDOSO E CUNHA  Μέλος της Επιτροπής  ( 1 ) ΕΕ αριθ . L 56 της 4 . 3 . 1968, σ . 1 . ( 2 ) ΕΕ αριθ . L 360 της 22 . 12 . 1990, σ . 1 . ( 3 ) ΕΕ αριθ . L 375 της 31 . 12 . 1990, σ . 3 .    ΠΑΡΑΡΤΗΜΑ    Τόπος υπηρεσίας  Διορθωτικοί συντελεστές που ισχύουν από 1ης Δεκεμβρίου 1990     Αργεντινή  90,7300000  Βραζιλία  38,5700000  Κόστα Ρίκα  54,5900000  Αίγυπτος  49,1100000  Γκάμπια  64,6600000  Γουιάνα  8,9200000  Ιορδανία  62,6000000  Περού   182,3100000  Πολωνία  18,0800000  Δομηνικανή Δημοκρατία  32,9900000  Σουδάν  161,8300000  Τρινιντάντ και Τομπάγκο  70,9500000  Τουρκία  50,1200000  ΑΠΟΦΑΣΗ ΤΗΣ ΕΠΙΤΡΟΠΗΣ  της 19ης Μαρτίου 1991  για την προσαρμογή των διορθωτικών συντελεστών που εφαρμόζονται από την 1η Δεκεμβρίου 1990 στις αμοιβές των υπαλλήλων των Ευρωπαϊκών Κοινοτήτων που είναι τοποθετημένοι σε τρίτη χώρα  ( 91/196/ΕΚΑΧ, ΕΟΚ,  Ευρατόμ )  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη :  τη συνθήκη για την ίδρυση ενιαίου Συμβουλίου και ενιαίας Επιτροπής των Ευρωπαϊκών Κοινοτήτων,  τον κανονισμό υπηρεσιακής κατάστασης των υπαλλήλων των Ευρωπαϊκών Κοινοτήτων, όπως καθορίστηκε από τον κανονισμό ( Ευρατόμ, ΕΚΑΧ, ΕΟΚ ) αριθ . 259/68 ( 1 ) και τροποποιήθηκε τελευταία από τον κανονισμό ( Ευρατόμ, ΕΚΑΧ, ΕΟΚ ) αριθ . 3736/90 ( 2 ), και ιδίως το  άρθρο 13 δεύτερο εδάφιο του παραρτήματος Χ,  Εκτιμώντας :  ότι με τον κανονισμό ( ΕΚΑΧ, ΕΟΚ, Ευρατόμ ) αριθ . 3912/90 του Συμβουλίου ( 3 ) καθορίστηκαν, κατ' εφαρμογή του άρθρου 13 πρώτο εδάφιο του παραρτήματος Χ του κανονισμού υπηρεσιακής κατάστασης, οι διορθωτικοί συντελεστές που εφαρμόζονται από 1ης Ιουλίου 1990  στις καταβαλλόμενες αμοιβές στο νόμισμα της χώρας υπηρεσίας, στους υπαλλήλους που είναι τοποθετημένοι σε τρίτες χώρες -  ότι κατά τους τελευταίους μήνες η Επιτροπή προσάρμοσε ορισμένους από αυτούς τους διορθωτικούς συντελεστές, σύμφωνα με το άρθρο 13 δεύτερο εδάφιο του παραρτήματος Χ του κανονισμού υπηρεσιακής κατάστασης -  ότι πρέπει να προσαρμοστούν από 1ης Δεκεμβρίου 1990 ορισμένοι διορθωτικοί συντελεστές, καθόσον με βάση τα στατιστικά στοιχεία που έχει στη διάθεσή της η Επιτροπή, η μεταβολή του κόστους ζωής, όπως μετριέται με το διορθωτικό συντελεστή και την αντίστοιχη  τιμή συναλλάγματος, αποδεικνύεται για ορισμένες τρίτες χώρες ανώτερη του 5 % μετά τον τελευταίο καθορισμό,  ΑΠΟΦΑΣΙΖΕΙ :  Άρθρο μόνο  Από 1ης Δεκεμβρίου 1990 οι διορθωτικοί συντελεστές που εφαρμόζονται στις αμοιβές των υπαλλήλων, που είναι τοποθετημένοι σε τρίτες χώρες και οι οποίες καταβάλλονται στο νόμισμα της χώρας διορισμού, προσαρμόζονται σύμφωνα με το παράρτημα .  Οι τιμές συναλλάγματος για την καταβολή αυτών των αμοιβών είναι οι τιμές που χρησιμοποιούνται για την εκτέλεση του προϋπολογισμού των Ευρωπαϊκών Κοινοτήτων κατά το μήνα που προηγείται της ημερομηνίας κατά την οποία παράγει αποτελέσματα η παρούσα  απόφαση . Βρυξέλλες, 19 Μαρτίου 1991 . Για την Επιτροπή  Antonio CARDOSO E CUNHA  Μέλος της Επιτροπής  ( 1 ) ΕΕ αριθ . L 56 της 4 . 3 . 1968, σ . 1 . ( 2 ) ΕΕ αριθ . L 360 της 22 . 12 . 1990, σ . 1 . ( 3 ) ΕΕ αριθ . L 375 της 31 . 12. 1990, σ . 3 .    ΠΑΡΑΡΤΗΜΑ    Τόπος υπηρεσίας  Διορθωτικοί συντελεστές που ισχύουν από 1ης Δεκεμβρίου 1990     Αργεντινή  90,7300000  Βραζιλία  38,5700000  Κόστα Ρίκα  54,5900000  Αίγυπτος  49,1100000  Γκάμπια  64,6600000  Γουιάνα  8,9200000  Ιορδανία  62,6000000  Περού   182,3100000  Πολωνία  18,0800000  Δομηνικανή Δημοκρατία  32,9900000  Σουδάν  161,8300000  Τρινιντάντ και Τομπάγκο  70,9500000  Τουρκία  50,1200000


title: 2010/762/ΕΕ: Απόφαση των αντιπροσώπων των κυβερνήσεων των κρατών μελών συνερχόμενων στα πλαίσια του Συμβουλίου, της 25ης Φεβρουαρίου 2010 , για τον καθορισμό της έδρας της Ευρωπαϊκής Υπηρεσίας Στήριξης Ασύλου

text:
               9.12.2010

               EL

               Επίσημη Εφημερίδα της Ευρωπαϊκής Ένωσης

               L 324/47

         ΑΠΌΦΑΣΗ ΤΩΝ ΑΝΤΙΠΡΟΣΏΠΩΝ ΤΩΝ ΚΥΒΕΡΝΉΣΕΩΝ ΤΩΝ ΚΡΑΤΏΝ ΜΕΛΏΝ ΣΥΝΕΡΧΌΜΕΝΩΝ ΣΤΑ ΠΛΑΊΣΙΑ ΤΟΥ ΣΥΜΒΟΥΛΊΟΥ
   της 25ης Φεβρουαρίου 2010
   για τον καθορισμό της έδρας της Ευρωπαϊκής Υπηρεσίας Στήριξης Ασύλου
   (2010/762/ΕΕ)
   ΟΙ ΑΝΤΙΠΡΟΣΩΠΟΙ ΤΩΝ ΚΥΒΕΡΝΗΣΕΩΝ ΤΩΝ ΚΡΑΤΩΝ ΜΕΛΩΝ ΣΥΝΕΡΧΟΜΕΝΟΙ ΣΤΑ ΠΛΑΙΣΙΑ ΤΟΥ ΣΥΜΒΟΥΛΙΟΥ,
   Εκτιμώντας τα ακόλουθα:

               (1)

               Με τον κανονισμό(ΕΕ) αριθ. 439/2010 (1) του Ευρωπαϊκού Κοινοβουλίου και του Συμβουλίου, ιδρύεται Ευρωπαϊκή Υπηρεσία Στήριξης Ασύλου.

               (2)

               Είναι αναγκαίο να καθοριστεί η έδρα της Ευρωπαϊκής Υπηρεσίας Στήριξης Ασύλου,

         ΕΚΔΙΔΟΥΝ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Η Ευρωπαϊκή Υπηρεσία Στήριξης Ασύλου θα έχει την έδρα της στον λιμένα της Βαλέτα.
   Άρθρο 2
   Η παρούσα απόφαση αρχίζει να ισχύει στις 18 Ιουνίου 2010.
   Άρθρο 3
   Η παρούσα απόφαση θα δημοσιευθεί στην Επίσημη Εφημερίδα της Ευρωπαϊκής Ένωσης.

      Βρυξέλλες, 25 Φεβρουαρίου 2010.

            Για το Συμβούλιο

            Ο Πρόεδρος

         A. PÉREZ RUBALCABA

      (1)  ΕΕ L 132 της 29.5.2010, σ. 11.


Avis juridique important

|

31989D0557

89/557/ΕΟΚ: Απόφαση του Συμβουλίου της 10ης Οκτωβρίου 1989 για τη σύναψη συμφωνίας συνεργασίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας για την έρευνα και την ανάπτυξη στον τομέα της προστασίας του περιβάλλοντος

Επίσημη Εφημερίδα αριθ. L 304 της 20/10/1989 σ. 0001

ΑΠΟΦΑΣΗ ΤΟΥ ΣΥΜΒΟΥΛΙΟΥ της 10ης Οκτωβρίου 1989 για τη σύναψη συμφωνίας συνεργασίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας για την έρευνα και την ανάπτυξη στον τομέα της προστασίας του περιβάλλοντος  ( 89/557/ΕΟΚ ) ΤΟ ΣΥΜΒΟΥΛΙΟ ΤΩΝ ΕΥΡΩΠΑIΚΩΝ ΚΟΙΝΟΤΗΤΩΝ,  ιΕχοντας υπόψη :  τη συνθήκη για την ίδρυση της Ευρωπαϊκής Οικονομικής Κοινότητας, και ιδίως το άρθρο 235,  την πρόταση της Επιτροπής^(1 ),  τη γνώμη του Ευρωπαϊκού Κοινοβουλίου^(2 ),  Εκτιμώντας :  ότι με την απόφαση 86/234/ΕΟΚ^(3 ) το Συμβούλιο ενέκρινε πολυετή προγράμματα έρευνας και ανάπτυξης ( 1986-1990 ) στον τομέα του περιβάλλοντος, στα οποία περιλαμβάνεται πρόγραμμα προστασίας του περιβάλλοντος  ότι με το άρθρο^6 της εν λόγω απόφασης  εξουσιοδοτεί την Επιτροπή να διαπραγματευτεί συμφωνίες με τρίτες χώρες, ιδίως εκείνες που συμμετέχουν στην ευρωπαϊκή συνεργασία στον τομέα της επιστημονικής και τεχνικής έρευνας ( Cost ), προκειμένου οι χώρες αυτές να συμμετέχουν εξ ολοκλήρου ή εν μέρει  σε αυτά τα προγράμματα  ότι με την απόφαση 87/177/ΕΟΚ^(4 ) το Συμβούλιο ενέκρινε εξ ονόματος της Ευρωπαϊκής Οικονομικής Κοινότητας τη συμφωνία-πλαίσιο για την επιστημονική και τεχνική συνεργασία μεταξύ αφενός των Ευρωπαϊκών Κοινοτήτων και αφετέρου, μεταξύ άλλων, του Βασιλείου  της Νορβηγίας  ότι πρέπει να εγκριθεί η συμφωνία στην οποία αναφέρεται η παρούσα απόφαση  ότι για την έκδοση της παρούσας απόφασης η συνθήκη δεν προβλέπει εξουσίες δράσεως, εκτός από τις εξουσίες του άρθρου^235,  ΑΠΟΦΑΣΙΖΕΙ :    Άρθρο μόνο Η συμφωνία συνεργασίας μεταξύ της Ευρωπαϊκής Οικονομικής Κοινότητας και του Βασιλείου της Νορβηγίας για την έρευνα και την ανάπτυξη στον τομέα της προστασίας του περιβάλλοντος εγκρίνεται εξ ονόματος της Κοινότητας .  Το κείμενο της συμφωνίας επισυνάπτεται στην παρούσα απόφαση .  Ο Πρόεδρος του Συμβουλίου προβαίνει στην ανακοίνωση που προβλέπεται στο άρθρο 11 της συμφωνίας^( 5 ).   Λουξεμβούργο, 10 Οκτωβρίου 1989 .  Για το Συμβούλιο Ο Πρόεδρος F . DOUBIN   ( 1 ) EE ariu . C 298 thw 23 . 11 . 1988, s . 10 . ( 2 ) EE ariu . C 120 thw 16 . 5 . 1989, s . 314 . ( 3 ) EE ariu . L 159 thw 14 . 6 . 1986, s . 31 . ( 4 ) EE ariu . L 71 thw 14 . 3 . 1987, s . 29 . ( 5 ) H hmeromhnia enarjevw isxzow thw szmfvniaw ua dhmosiezuei sthn Επίσημη Εφημερίδα των Ευρωπαϊκών Κοινοτήτων .


title: Απόφαση του Συμβουλίου, της 20ής Ιουνίου 2011, όσον αφορά την έγκριση, εξ ονόματος της Ευρωπαϊκής Ένωσης, της συμφωνίας σχετικά με τα μέτρα που λαμβάνει το κράτος λιμένα για την πρόληψη, αποτροπή και εξάλειψη της παράνομης, λαθραίας και άναρχης αλιείας

text:
               22.7.2011

               EL

               Επίσημη Εφημερίδα της Ευρωπαϊκής Ένωσης

               L 191/1

         ΑΠΌΦΑΣΗ ΤΟΥ ΣΥΜΒΟΥΛΊΟΥ
   της 20ής Ιουνίου 2011
   όσον αφορά την έγκριση, εξ ονόματος της Ευρωπαϊκής Ένωσης, της συμφωνίας σχετικά με τα μέτρα που λαμβάνει το κράτος λιμένα για την πρόληψη, αποτροπή και εξάλειψη της παράνομης, λαθραίας και άναρχης αλιείας
   (2011/443/EE)
   ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
   Έχοντας υπόψη τη συνθήκη για την Ευρωπαϊκή Ένωση,
   Έχοντας υπόψη τη συνθήκη για τη λειτουργία της Ευρωπαϊκής Ένωσης και ιδίως το άρθρο 43, σε συνδυασμό με το άρθρο 218 παράγραφος 6 στοιχείο α),
   Έχοντας υπόψη την πρόταση της Ευρωπαϊκής Επιτροπής,
   Έχοντας υπόψη την έγκριση του Ευρωπαϊκού Κοινοβουλίου,
   Εκτιμώντας τα ακόλουθα:

               (1)

               Η Ευρωπαϊκή Ένωση είναι αρμόδια για τη θέσπιση μέτρων διατήρησης, διαχείρισης και ελέγχου των αλιευτικών πόρων· είναι επίσης αρμόδια για τη σύναψη συμφωνιών με τρίτες χώρες και τη σύναψη συμφωνιών στο πλαίσιο διεθνών οργανισμών.

               (2)

               Η Ευρωπαϊκή Ένωση είναι συμβαλλόμενο μέρος στη σύμβαση των Ηνωμένων Εθνών για το Δίκαιο της Θαλάσσης, της 10ης Δεκεμβρίου 1982, η οποία υποχρεώνει, μεταξύ άλλων, όλα τα μέλη της διεθνούς κοινότητας να συνεργάζονται για τη διαχείριση και διατήρηση των βιολογικών πόρων της θάλασσας.

               (3)

               Η Ευρωπαϊκή Ένωση και τα μέλη της είναι συμβαλλόμενα μέρη στη συμφωνία για την εφαρμογή των διατάξεων της σύμβασης των Ηνωμένων Εθνών για το Δίκαιο της Θαλάσσης του 1995, όσον αφορά τη διατήρηση και διαχείριση των αλληλοεπικαλυπτόμενων και των άκρως μεταναστευτικών αποθεμάτων ιχθύων, η οποία τέθηκε σε ισχύ την 11η Δεκεμβρίου 2001.

               (4)

               Η διάσκεψη του Οργανισμού για τον Επισιτισμό και τη Γεωργία (FAO), κατά την τριακοστή έκτη συνεδρία του η οποία πραγματοποιήθηκε στη Ρώμη μεταξύ 18 και 23 Νοεμβρίου 2009, ενέκρινε τη συμφωνία σχετικά με τα μέτρα που λαμβάνει το κράτος λιμένα για την πρόληψη, αποτροπή και εξάλειψη της παράνομης, λαθραίας και άναρχης αλιείας (εφεξής «συμφωνία») σύμφωνα με το άρθρου XIV παράγραφος 1 του καταστατικού του FΑΟ, προς υποβολή στα μέλη του FΑΟ.

               (5)

               Η συμφωνία υπεγράφη στις 22 Νοεμβρίου 2009 εξ ονόματος της Ευρωπαϊκής Κοινότητας, με την επιφύλαξη της σύναψής της σε μεταγενέστερη ημερομηνία.

               (6)

               Η Ένωση είναι ισχυρός παράγοντας της διεθνούς αλιείας και μια από τις κυριότερες παγκόσμιες αγορές αλιευτικών προϊόντων και είναι προς το συμφέρον της να διαδραματίσει αποτελεσματικό ρόλο στην εφαρμογή της συμφωνίας και να εγκρίνει τη συμφωνία.

               (7)

               Ως εκ τούτου, θα πρέπει να εγκριθεί η συμφωνία,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Εγκρίνεται εξ ονόματος της Ένωσης η συμφωνία σχετικά με τα μέτρα που λαμβάνει το κράτος λιμένα για την πρόληψη, αποτροπή και εξάλειψη της παράνομης, λαθραίας και άναρχης αλιείας (εφεξής «συμφωνία»).
   Το κείμενο της συμφωνίας και η δήλωση όσον αφορά την αρμοδιότητα της Ένωσης επισυνάπτονται στην παρούσα απόφαση.
   Άρθρο 2
   Ο πρόεδρος του Συμβουλίου εξουσιοδοτείται να ορίσει το πρόσωπο ή τα πρόσωπα που είναι αρμόδια, εξ ονόματος της Ένωσης, να καταθέσουν το μέσο έγκρισης της σύμβασης στον Γενικό Γραμματέα του Οργανισμού των Ηνωμένων Εθνών για τον Επισιτισμό και τη Γεωργία, ο οποίος ενεργεί υπό την ιδιότητά του ως θεματοφύλακα της συμφωνίας σύμφωνα με το άρθρο 26 της συμφωνίας, καθώς και τη δήλωση όσον αφορά την αρμοδιότητα της Ένωσης.
   Άρθρο 3
   Η παρούσα απόφαση αρχίζει να ισχύει την ημέρα έκδοσής της.

      Λουξεμβούργο, 20 Ιουνίου 2011.

            Για το Συμβούλιο

            Ο Πρόεδρος

         MATOLCSY Gy.

   ΔΗΛΩΣΗ ΟΣΟΝ ΑΦΟΡΑ ΤΗΝ ΑΡΜΟΔΙΟΤΗΤΑ ΤΗΣ ΕΥΡΩΠΑΪΚΗΣ ΕΝΩΣΗΣ ΣΧΕΤΙΚΑ ΜΕ ΘΕΜΑΤΑ ΠΟΥ ΑΦΟΡΟΥΝ ΤΗ ΣΥΜΦΩΝΙΑ ΣΧΕΤΙΚΑ ΜΕ ΤΑ ΜΕΤΡΑ ΠΟΥ ΛΑΜΒΑΝΕΙ ΤΟ ΚΡΑΤΟΣ ΛΙΜΕΝΑ ΓΙΑ ΤΗΝ ΠΡΟΛΗΨΗ, ΑΠΟΤΡΟΠΗ ΚΑΙ ΕΞΑΛΕΙΨΗ ΤΗΣ ΠΑΡΑΝΟΜΗΣ, ΛΑΘΡΑΙΑΣ ΚΑΙ ΑΝΑΡΧΗΣ ΑΛΙΕΙΑΣ
   [Δήλωση σύμφωνα με το στοιχείο α) του άρθρου 28 παράγραφος 2 της συμφωνίας]

               1.

               Το στοιχείο α) του άρθρου 28 παράγραφος 2 της συμφωνίας ορίζει ότι στις περιπτώσεις στις οποίες ένας περιφερειακός οργανισμός οικονομικής ολοκλήρωσης έχει αρμοδιότητα επί όλων των θεμάτων που διέπονται από την παρούσα συμφωνία, κατά τον χρόνο υπογραφής ή προσχώρησης, ο εν λόγω οργανισμός προβαίνει σε δήλωση για τον σκοπό αυτό.

               2.

               Σύμφωνα με το στοιχείο η) του άρθρου 1 της συμφωνίας, ως «περιφερειακός οργανισμός οικονομικής ολοκλήρωσης» νοείται ένας περιφερειακός οργανισμός οικονομικής ολοκλήρωσης στον οποίο τα οικεία κράτη μέλη έχουν εκχωρήσει αρμοδιότητες επί θεμάτων που καλύπτονται από την παρούσα συμφωνία, συμπεριλαμβανομένης της αρμοδιότητας λήψης αποφάσεων δεσμευτικών για τα οικεία κράτη μέλη σχετικά με τα εν λόγω θέματα.

               3.

               Η Ευρωπαϊκή Ένωση θεωρείται περιφερειακός οργανισμός οικονομικής ολοκλήρωσης σύμφωνα με τα προαναφερόμενα άρθρα.

               4.

               Κατά συνέπεια, η Ευρωπαϊκή Ένωση δηλώνει ότι:

                           i)

                           έχει αρμοδιότητα επί όλων των θεμάτων που διέπονται από την παρούσα συμφωνία·

                           ii)

                           για τον λόγο αυτό, τα κράτη μέλη της δεν θα καταστούν κράτη μέρη, εκτός όσον αφορά τα εδάφη τους για τα οποία δεν έχει καμία ευθύνη.
                           Τα υφιστάμενα κράτη μέλη της Ευρωπαϊκής Ένωσης είναι τα ακόλουθα: το Βασίλειο του Βελγίου, η Δημοκρατία της Βουλγαρίας, η Τσεχική Δημοκρατία, το Βασίλειο της Δανίας, η Ομοσπονδιακή Δημοκρατία της Γερμανίας, η Δημοκρατία της Εσθονίας, η Ιρλανδία, η Ελληνική Δημοκρατία, το Βασίλειο της Ισπανίας, η Γαλλική Δημοκρατία, η Ιταλική Δημοκρατία, η Κυπριακή Δημοκρατία, η Δημοκρατία της Λεττονίας, η Δημοκρατία της Λιθουανίας, το Μεγάλο Δουκάτο του Λουξεμβούργου, η Δημοκρατία της Ουγγαρίας, η Μάλτα, το Βασίλειο των Κάτω Χωρών, η Δημοκρατία της Αυστρίας, η Δημοκρατία της Πολωνίας, η Πορτογαλική Δημοκρατία, η Ρουμανία, η Δημοκρατία της Σλοβενίας, η Σλοβακική Δημοκρατία, η Δημοκρατία της Φινλανδίας, το Βασίλειο της Σουηδίας και το Ηνωμένο Βασίλειο της Μεγάλης Βρετανίας και Βόρειας Ιρλανδίας·

                           iii)

                           η Ευρωπαϊκή Ένωση αποδέχεται τα δικαιώματα και τις υποχρεώσεις των κρατών βάσει της παρούσας συμφωνίας.

               5.

               Η Ευρωπαϊκή Ένωση δηλώνει ότι, σε περίπτωση που προκύψει διαφορά, κατά τα όσα αναφέρονται στο άρθρο 28 παράγραφος 2 στοιχείο γ) της συμφωνίας, θα εφαρμόσει τις υποχρεώσεις που υπέχει βάσει της εν λόγω διάταξης, σύμφωνα με τη συνθήκη για την ίδρυση της Ευρωπαϊκής Κοινότητας όπως έχει ερμηνευθεί από το Δικαστήριο των Ευρωπαϊκών Κοινοτήτων.

          ---documentbreak---

               22.7.2011

               EL

               Επίσημη Εφημερίδα της Ευρωπαϊκής Ένωσης

               L 191/3

         ΜΕΤΑΦΡΑΣΗ
   ΣΥΜΦΩΝΊΑ
   σχετικά με τα μέτρα που λαμβάνει το κράτος λιμένα για την πρόληψη, αποτροπή και εξάλειψη της παράνομης, λαθραίας και άναρχης αλιείας
   ΠΡΟΟΙΜΙΟ
   ΤΑ ΜΕΡΗ ΤΗΣ ΠΑΡΟΥΣΑΣ ΣΥΜΦΩΝΙΑΣ,
   ΕΚΦΡΑΖΟΝΤΑΣ τη βαθιά τους ανησυχία σχετικά με τη συνέχιση της παράνομης, λαθραίας και άναρχης αλιείας και τις ολέθριες επιπτώσεις της στα αποθέματα ιχθύων, στα θαλάσσια οικοσυστήματα και στη διαβίωση των νόμιμων αλιέων και σχετικά με τη σταδιακά αυξανόμενη ανάγκη για επισιτιστική ασφάλεια σε παγκόσμια κλίμακα,
   ΕΧΟΝΤΑΣ ΕΠΙΓΝΩΣΗ του ρόλου του κράτους λιμένα στην υιοθέτηση αποτελεσματικών μέτρων για την προαγωγή της βιώσιμης χρήσης και της μακροπρόθεσμης διατήρησης των έμβιων θαλάσσιων πόρων,
   ΑΝΑΓΝΩΡΙΖΟΝΤΑΣ ότι τα μέτρα για την καταπολέμηση της παράνομης, λαθραίας και άναρχης αλιείας θα πρέπει να αποτελούν κύρια ευθύνη των κρατών σημαίας και να εξαντλούν κάθε διαθέσιμη δικαιοδοσία σύμφωνα με το διεθνές δίκαιο, συμπεριλαμβανομένων των μέτρων που λαμβάνουν το κράτος λιμένα και το παράκτιο κράτος, των μέτρων που αφορούν την αγορά και των μέτρων που εξασφαλίζουν ότι οι υπήκοοι των κρατών σημαίας δεν εμπλέκονται σε δραστηριότητες παράνομης, λαθραίας και άναρχης αλιείας, ούτε υποστηρίζουν τέτοιου είδους δραστηριότητες,
   ΑΝΑΓΝΩΡΙΖΟΝΤΑΣ ότι τα μέτρα που λαμβάνει το κράτος λιμένα προσφέρουν ένα ισχυρό και αποδοτικό από πλευράς κόστους μέσο για την πρόληψη, αποτροπή και εξάλειψη της παράνομης, λαθραίας και άναρχης αλιείας,
   ΓΝΩΡΙΖΟΝΤΑΣ την ανάγκη για μεγαλύτερο συντονισμό σε περιφερειακό και διαπεριφερειακό επίπεδο για την καταπολέμηση της παράνομης, λαθραίας και άναρχης αλιείας μέσω των μέτρων που λαμβάνει το κράτος λιμένα,
   ΑΝΑΓΝΩΡΙΖΟΝΤΑΣ ότι η ταχύτατα αναπτυσσόμενη τεχνολογία των επικοινωνιών, οι βάσεις δεδομένων, τα δίκτυα και τα παγκόσμια μητρώα αποτελούν στήριγμα των μέτρων του κράτους λιμένα,
   ΑΝΑΓΝΩΡΙΖΟΝΤΑΣ την ανάγκη για παροχή βοήθειας στις αναπτυσσόμενες χώρες προκειμένου να υιοθετήσουν και να υλοποιήσουν τα μέτρα του κράτους λιμένα,
   ΛΑΜΒΑΝΟΝΤΑΣ ΥΠΟΨΗ τις εκκλήσεις της διεθνούς κοινότητας μέσω του συστήματος των Ηνωμένων Εθνών, συμπεριλαμβανομένης της Γενικής Συνέλευσης των Ηνωμένων Εθνών και της Επιτροπής Αλιείας του Οργανισμού των Ηνωμένων Εθνών για τον Επισιτισμό και τη Γεωργία, στο εξής αναφερόμενος ως FAO, για τη θέσπιση ενός δεσμευτικού διεθνούς μέσου όσον αφορά τη θέσπιση ελάχιστων απαιτήσεων αναφορικά με τα μέτρα που λαμβάνει το κράτος λιμένα, με βάση το διεθνές σχέδιο δράσης του FAO του 2001 για την πρόληψη, αποτροπή και εξάλειψη της παράνομης, λαθραίας και άναρχης αλιείας και τη θέσπιση το 2005 από τον FAO του υποδειγματικού προγράμματος μέτρων που λαμβάνει το κράτος λιμένα για την καταπολέμηση της παράνομης, λαθραίας και άναρχης αλιείας,
   ΕΧΟΝΤΑΣ ΥΠΟΨΗ ότι, κατά την άσκηση της κυριαρχίας τους σε λιμένες που βρίσκονται στην επικράτειά τους, τα κράτη δύνανται να υιοθετούν πιο αυστηρά μέτρα, σύμφωνα με το διεθνές δίκαιο,
   ΥΠΕΝΘΥΜΙΖΟΝΤΑΣ τις συναφείς διατάξεις της σύμβασης των Ηνωμένων Εθνών για το Δίκαιο της Θαλάσσης της 10ης Δεκεμβρίου 1982, καλούμενη στο εξής σύμβαση,
   ΥΠΕΝΘΥΜΙΖΟΝΤΑΣ τη συμφωνία για την εφαρμογή των διατάξεων της σύμβασης των Ηνωμένων Εθνών για το Δίκαιο της Θαλάσσης της 10ης Δεκεμβρίου 1982 όσον αφορά τη διατήρηση και διαχείριση των αλληλοεπικαλυπτόμενων και των άκρως μεταναστευτικών αποθεμάτων ιχθύων της 4ης Δεκεμβρίου 1995, τη συμφωνία για την προώθηση της τήρησης διεθνών μέτρων διατήρησης και διαχείρισης από αλιευτικά σκάφη στην ανοιχτή θάλασσα της 24ης Νοεμβρίου του 1993 και τον κώδικα συμπεριφοράς του FAO του 1995 για μία υπεύθυνη αλιεία,
   ΑΝΑΓΝΩΡΙΖΟΝΤΑΣ την ανάγκη για τη σύναψη διεθνούς συμφωνίας στο πλαίσιο του FAO, δυνάμει του άρθρου XIV του καταστατικού του FAO,
   ΣΥΜΦΩΝΗΣΑΝ ΤΑ ΑΚΟΛΟΥΘΑ:
   ΜΕΡΟΣ 1

      ΓΕΝΙΚΕΣ ΔΙΑΤΑΞΕΙΣ

   Άρθρο 1
   Χρήση όρων
   Για τους σκοπούς της παρούσας συμφωνίας:

               α)

               ως «μέτρα συντήρησης και διαχείρισης» νοούνται τα μέτρα για τη διατήρηση και διαχείριση έμβιων θαλάσσιων πόρων, τα οποία λαμβάνονται και εφαρμόζονται σύμφωνα με τους σχετικούς κανόνες του διεθνούς δικαίου, όπως αντανακλώνται στη σύμβαση·

               β)

               ως «ιχθύες» νοούνται όλα τα είδη έμβιων θαλάσσιων πόρων, μεταποιημένα ή μη·

               γ)

               ως «αλιεία» νοείται η αναζήτηση, η προσέλκυση, ο εντοπισμός, η αλίευση, η λήψη ή η συλλογή ιχθύων ή κάθε δραστηριότητα που εύλογα αναμένεται να οδηγήσει στην προσέλκυση, στον εντοπισμό, στην αλίευση, στη λήψη ή στη συλλογή ιχθύων·

               δ)

               ως «συναφείς με την αλιεία δραστηριότητες» νοείται κάθε εργασία, υποστήριξης ή προπαρασκευής αλιείας, μεταξύ των οποίων η εκφόρτωση, η συσκευασία, η μεταποίηση, η μεταφόρτωση ή η μεταφορά αλιευμάτων που δεν έχουν προηγουμένως εκφορτωθεί σε λιμένα, καθώς και η παροχή πληρώματος, καυσίμων, εργαλείων και λοιπού ανεφοδιασμού εν πλω·

               ε)

               η «παράνομη, λαθραία και άναρχη αλιεία» αναφέρεται στις δραστηριότητες που προβλέπονται στο άρθρο 3 του διεθνούς σχεδίου δράσης του FAO του 2001 για την πρόληψη, αποτροπή και εξάλειψη της παράνομης, λαθραίας και άναρχης αλιείας, καλούμενη στο εξής ΠΛΑ αλιεία·

               στ)

               ως «μέρος» νοείται οποιοδήποτε κράτος ή περιφερειακός οργανισμός οικονομικής ολοκλήρωσης που δέχεται να δεσμευθεί από την παρούσα σύμβαση και για τον οποίο ισχύει η παρούσα συμφωνία·

               ζ)

               ο «λιμένας» περιλαμβάνει τους τερματικούς σταθμούς ανοικτής θαλάσσης και άλλες εγκαταστάσεις για εκφόρτωση, μεταφόρτωση, συσκευασία, μεταποίηση, ανεφοδιασμό καυσίμων ή ανεφοδιασμό προμηθειών·

               η)

               ως «περιφερειακός οργανισμός οικονομικής ολοκλήρωσης» νοείται ένας περιφερειακός οργανισμός οικονομικής ολοκλήρωσης στον οποίο τα οικεία κράτη μέλη έχουν εκχωρήσει αρμοδιότητες επί θεμάτων που καλύπτονται από την παρούσα συμφωνία, συμπεριλαμβανομένης της αρμοδιότητας λήψης αποφάσεων δεσμευτικών για τα οικεία κράτη μέλη σχετικά με τα εν λόγω θέματα·

               θ)

               ως «περιφερειακή οργάνωση διαχείρισης της αλιείας» νοείται ένας διακυβερνητικός οργανισμός ή ρύθμιση αλιείας, ανάλογα με την περίπτωση, που διαθέτει την αρμοδιότητα να θεσπίζει μέτρα διατήρησης και διαχείρισης και

               ι)

               ως «σκάφος» νοείται κάθε σκάφος, πλοίο άλλου τύπου ή βάρκα που χρησιμοποιείται, είναι εξοπλισμένη για να χρησιμοποιηθεί ή προορίζεται να χρησιμοποιηθεί για αλιεία ή για δραστηριότητες συναφείς με την αλιεία.

         Άρθρο 2
   Στόχος
   Στόχος της παρούσας συμφωνίας είναι η πρόληψη, αποτροπή και εξάλειψη της ΠΛΑ αλιείας μέσω της εφαρμογής αποτελεσματικών μέτρων που λαμβάνει το κράτος λιμένα και κατά συνέπεια η εξασφάλιση της μακροπρόθεσμης διατήρησης και αειφόρου χρησιμοποίησης των έμβιων θαλάσσιων πόρων και θαλάσσιων οικοσυστημάτων.
   Άρθρο 3
   Εφαρμογή
   1.   Έκαστο μέρος, υπό την ιδιότητά του ως κράτος λιμένα, εφαρμόζει την παρούσα συμφωνία στα σκάφη που δεν δικαιούνται να φέρουν τη σημαία του, τα οποία επιθυμούν να καταπλεύσουν στους λιμένες του ή βρίσκονται σε έναν από τους λιμένες του, με εξαίρεση:

               α)

               τα σκάφη γειτονικού κράτους τα οποία επιδίδονται σε αλιεία μικρής κλίμακας για βιοποριστικούς λόγους, υπό την προϋπόθεση ότι το κράτος λιμένα και το κράτος σημαίας συνεργάζονται για να εξασφαλίσουν ότι τα εν λόγω σκάφη δεν εμπλέκονται σε ΠΛΑ αλιεία ή σε συναφείς με την αλιεία δραστηριότητες προς υποστήριξη της εν λόγω αλιείας και

               β)

               τα πλοία μεταφοράς εμπορευματοκιβωτίων τα οποία δεν μεταφέρουν αλιεύματα, ή, σε περίπτωση που μεταφέρουν αλιεύματα, πρόκειται μόνο για αλιεύματα τα οποία έχουν προηγουμένως εκφορτωθεί, υπό την προϋπόθεση ότι δεν υπάρχουν σαφείς υπόνοιες ότι τα εν λόγω σκάφη έχουν εμπλακεί σε συναφείς με την αλιεία δραστηριότητες προς υποστήριξη της ΠΛΑ αλιείας.

         2.   Ένα μέρος δύναται, υπό την ιδιότητά του ως κράτος λιμένα, να αποφασίσει να μην εφαρμόσει την παρούσα συμφωνία όσον αφορά σκάφη που ναυλώνονται από υπηκόους του αποκλειστικά για την αλιεία σε περιοχές που βρίσκονται υπό την εθνική του δικαιοδοσία και δραστηριοποιούνται υπό την εξουσία του εντός αυτής. Τα εν λόγω σκάφη υπόκεινται σε μέτρα που έχει λάβει το οικείο μέρος τα οποία είναι το ίδιο αποτελεσματικά όσο και τα μέτρα τα οποία ισχύουν για τα σκάφη που δικαιούνται να φέρουν τη σημαία του.
   3.   Η παρούσα συμφωνία ισχύει όσον αφορά την αλιεία που διεξάγεται σε θαλάσσιες περιοχές στις οποίες η αλιεία είναι παράνομη, λαθραία ή άναρχη, σύμφωνα με όσα ορίζονται στο άρθρο 1 στοιχείο ε) της παρούσας συμφωνίας καθώς και όσον αφορά συναφείς με την αλιεία δραστηριότητες προς υποστήριξη της εν λόγω αλιείας.
   4.   Η παρούσα συμφωνία εφαρμόζεται με δικαιοσύνη, διαφάνεια και αμεροληψία, σύμφωνα με το διεθνές δίκαιο.
   5.   Καθώς η παρούσα συμφωνία έχει συνολικό πεδίο εφαρμογής και ισχύει σε όλους τους λιμένες, τα μέρη ενθαρρύνουν όλες τις λοιπές οντότητες να εφαρμόζουν μέτρα τα οποία συνάδουν με τις διατάξεις της. Οι οντότητες οι οποίες δεν είναι δυνατόν να αποτελέσουν μέρη της παρούσας συμφωνίας δύνανται να εκφράσουν τη δέσμευσή τους να ενεργούν σύμφωνα με τις διατάξεις της.
   Άρθρο 4
   Σχέση με το διεθνές δίκαιο και με λοιπά διεθνή μέσα
   1.   Καμία διάταξη της παρούσας συμφωνίας δεν θίγει τα δικαιώματα, τη δικαιοδοσία και τα καθήκοντα του μερών δυνάμει του διεθνούς δικαίου. Ειδικότερα, καμία διάταξη της παρούσας συμφωνίας δεν μπορεί να ερμηνευτεί κατά τρόπο ώστε να επηρεαστεί:

               α)

               η κυριαρχία των μερών επί των εσωτερικών υδάτων, των υδάτων του αρχιπελάγους και των χωρικών υδάτων τους ή των κυριαρχικών δικαιωμάτων τους επί της υφαλοκρηπίδας και εντός της αποκλειστικής οικονομικής ζώνης τους·

               β)

               η άσκηση της εξουσίας των μερών επί των λιμένων που βρίσκονται εντός της επικράτειάς τους, σύμφωνα με το διεθνές δίκαιο, καθώς και το δικαίωμά τους να αρνούνται την είσοδο σε αυτή και να υιοθετούν πιο αυστηρά μέτρα κράτους λιμένα από εκείνα που προβλέπονται στην παρούσα συμφωνία, συμπεριλαμβανομένων των μέτρων που υιοθετούνται δυνάμει απόφασης περιφερειακής οργάνωσης διαχείρισης της αλιείας.

         2.   Κατά την εφαρμογή της παρούσας συμφωνίας, ένα μέρος δεν δεσμεύεται αυτομάτως από μέτρα ή αποφάσεις αυτής, ούτε αναγνωρίζει οιαδήποτε περιφερειακή οργάνωση διαχείρισης της αλιείας της οποίας δεν είναι μέλος.
   3.   Τα μέρη δεν οφείλουν σε καμία περίπτωση, δυνάμει της παρούσας συμφωνίας, να εφαρμόζουν μέτρα ή αποφάσεις περιφερειακής οργάνωσης διαχείρισης της αλιείας εφόσον τα εν λόγω μέτρα ή αποφάσεις δεν έχουν υιοθετηθεί σύμφωνα με το διεθνές δίκαιο.
   4.   Η παρούσα συμφωνία ερμηνεύεται και εφαρμόζεται σύμφωνα με το διεθνές δίκαιο, λαμβάνοντας υπόψη ισχύοντες διεθνείς κανόνες και προδιαγραφές, μεταξύ των οποίων και εκείνων που έχουν θεσπιστεί μέσω του Διεθνούς Ναυτιλιακού Οργανισμού, καθώς και μέσω άλλων διεθνών οργάνων.
   5.   Τα μέρη εκπληρώνουν καλή τη πίστει τις υποχρεώσεις που ανέλαβαν βάσει της παρούσας συμφωνίας και ασκούν τα δικαιώματα που αναγνωρίζονται στην παρούσα συμφωνία κατά τρόπο ο οποίος δεν συνιστά κατάχρηση δικαιώματος.
   Άρθρο 5
   Ολοκλήρωση και συντονισμός σε εθνικό επίπεδο
   Κάθε μέρος προσπαθεί, στο μέγιστο δυνατό βαθμό:

               α)

               να ενσωματώνει τα αλιευτικά μέτρα που λαμβάνει το κράτος λιμένα στο ευρύτερο σύστημα ελέγχων του κράτους λιμένα ή να τα συντονίζει με αυτό·

               β)

               να ενσωματώνει τα μέτρα του κράτους λιμένα σε άλλα μέτρα για την πρόληψη, αποτροπή και εξάλειψη της ΠΛΑ αλιείας και των συναφών με την αλιεία δραστηριοτήτων προς υποστήριξη της εν λόγω αλιείας, λαμβάνοντας υπόψη, ανάλογα με την περίπτωση, το διεθνές σχέδιο δράσης του FAO του 2001 για την πρόληψη, την αποτροπή και την εξάλειψη της παράνομης, λαθραίας και άναρχης αλιείας και

               γ)

               να λαμβάνει μέτρα για την ανταλλαγή πληροφοριών μεταξύ συναφών εθνικών οργανισμών και για τον συντονισμό των δραστηριοτήτων των εν λόγω οργανισμών με στόχο την εφαρμογή της παρούσας συμφωνίας.

         Άρθρο 6
   Συνεργασία και ανταλλαγή πληροφοριών
   1.   Για την προαγωγή της αποτελεσματικής εφαρμογής της παρούσας απόφασης και έχοντας υπόψη τις κατάλληλες υποχρεώσεις εμπιστευτικότητας, τα μέρη συνεργάζονται και ανταλλάσσουν πληροφορίες με συναφή κράτη, με τον FAO και με λοιπούς διεθνείς οργανισμούς και περιφερειακές οργανώσεις διαχείρισης της αλιείας, καθώς και πληροφορίες όσον αφορά τα μέτρα που υιοθετούνται από τις εν λόγω οργανώσεις διαχείρισης της αλιείας για την επίτευξη του στόχου της παρούσας συμφωνίας.
   2.   Κάθε μέρος προσπαθεί, στον μέγιστο δυνατό βαθμό, να λαμβάνει μέτρα για την ενίσχυση των μέτρων διατήρησης και διαχείρισης που εγκρίνονται από άλλα κράτη και άλλους συναφείς διεθνείς οργανισμούς.
   3.   Τα μέρη συνεργάζονται σε υποπεριφερειακό, περιφερειακό και διεθνές επίπεδο για την αποτελεσματική εφαρμογή της παρούσας συμφωνίας, ενδεχομένως, ανάλογα με την περίπτωση, και μέσω του FAO ή μέσω περιφερειακών οργανώσεων και ρυθμίσεων διαχείρισης της αλιείας.
   ΜΕΡΟΣ 2

      ΕΙΣΟΔΟΣ ΣΕ ΛΙΜΕΝΑ

   Άρθρο 7
   Καθορισμός λιμένων
   1.   Κάθε μέρος καθορίζει και κοινοποιεί τους λιμένες στους οποίους τα σκάφη δύνανται να αιτούνται την είσοδο σύμφωνα με την παρούσα συμφωνία. Κάθε μέρος υποβάλλει κατάλογο των καθορισμένων λιμένων στον FAO, ο οποίος τον κοινοποιεί ευρέως.
   2.   Κάθε μέρος προσπαθεί, στο μέγιστο δυνατό βαθμό, να εξασφαλίζει ότι οι αρχές κάθε λιμένα ο οποίος έχει καθοριστεί και κοινοποιηθεί σύμφωνα με την παράγραφο 1 του παρόντος άρθρου διαθέτουν επαρκή ικανότητα να διενεργούν επιθεωρήσεις δυνάμει της παρούσας συμφωνίας.
   Άρθρο 8
   Εκ των προτέρων αίτηση για την είσοδο σε λιμένα
   1.   Κάθε μέρος ζητά οι πληροφορίες που ζητούνται στο παράρτημα A να υποβάλλονται, ως ελάχιστη απαίτηση, πριν από τη χορήγηση άδειας για την είσοδο σκάφους στον λιμένα του.
   2.   Κάθε μέρος ζητά οι πληροφορίες που αναφέρονται στην παράγραφο 1 του παρόντος άρθρου να υποβάλλονται εγκαίρως, ώστε το κράτος λιμένα να διαθέτει επαρκή χρόνο για την εξέτασή τους.
   Άρθρο 9
   Χορήγηση άδειας ή άρνηση εισόδου σε λιμένα
   1.   Κάθε μέρος, αφού λάβει τις πληροφορίες που απαιτούνται δυνάμει του άρθρου 8, καθώς και άλλες πληροφορίες που μπορεί αυτό να ζητεί για να αποφασίσει εάν το σκάφος που αιτείται την είσοδο στον λιμένα του συμμετείχε σε ΠΛΑ αλιεία ή σε συναφείς με την αλιεία δραστηριότητες προς υποστήριξη της εν λόγω αλιείας, αποφασίζει εάν θα χορηγήσει ή εάν θα αρνηθεί την άδεια εισόδου στο λιμένα του και κοινοποιεί την εν λόγω απόφαση στο σκάφος ή στον εκπρόσωπό του.
   2.   Σε περίπτωση χορήγησης άδειας εισόδου, ζητείται από τον πλοίαρχο του σκάφους ή από τον εκπρόσωπό του να υποβάλει την άδεια εισόδου στις αρμόδιες αρχές του μέρους κατά την άφιξη του σκάφους στον λιμένα.
   3.   Σε περίπτωση άρνησης εισόδου, κάθε μέρος κοινοποιεί την απόφασή του η οποία έχει ληφθεί σύμφωνα με την παράγραφο 1 του παρόντος άρθρου στο κράτος μέλος σημαίας του σκάφους και, ανάλογα με την περίπτωση και κατά το δυνατόν, στα συναφή παράκτια κράτη, στους λοιπούς διεθνείς οργανισμούς και σε περιφερειακές οργανώσεις διαχείρισης της αλιείας.
   4.   Με την επιφύλαξη της παραγράφου 1 του παρόντος άρθρου, όταν ένα μέρος διαθέτει επαρκείς αποδείξεις ότι ένα σκάφος το οποίο αιτείται την είσοδο στον λιμένα του έχει εμπλακεί σε ΠΛΑ αλιεία ή σε συναφείς με την αλιεία δραστηριότητες προς υποστήριξη της εν λόγω αλιείας, ιδίως σχετικά με την υπαγωγή ενός σκάφους σε κατάλογο σκαφών τα οποία έχουν συμμετάσχει σε τέτοιου είδους αλιεία ή σε συναφείς με την αλιεία δραστηριότητες, την οποία έχει εγκρίνει συναφής περιφερειακή οργάνωση διαχείρισης της αλιείας σύμφωνα με τους κανόνες και τις διαδικασίες της εν λόγω οργάνωσης και σύμφωνα με το διεθνές δίκαιο, το μέρος αρνείται στο εν λόγω σκάφος την είσοδο στους λιμένες του, λαμβάνοντας δεόντως υπόψη τις παραγράφους 2 και 3 του άρθρου 4.
   5.   Κατά παρέκκλιση των παραγράφων 3 και 4 του παρόντος άρθρου, ένα μέρος δύναται να επιτρέπει την είσοδο στους λιμένες του σε ένα σκάφος το οποίο αναφέρεται στις εν λόγω παραγράφους αποκλειστικά για τον σκοπό της επιθεώρησής του και για τη λήψη άλλων ενδεδειγμένων μέτρων σύμφωνα με το διεθνές δίκαιο, τα οποία είναι τουλάχιστον εξίσου αποτελεσματικά με την άρνηση της εισόδου σε λιμένα για την πρόληψη, αποτροπή και εξάλειψη της ΠΛΑ αλιείας και για συναφείς με την αλιεία δραστηριότητες προς υποστήριξη της εν λόγω αλιείας.
   6.   Όταν ένα σκάφος το οποίο αναφέρεται στην παράγραφο 4 ή 5 του παρόντος άρθρου βρίσκεται σε λιμένα για οιονδήποτε λόγο, το μέρος αρνείται στο εν λόγω σκάφος τη χρήση των λιμένων του για την εκφόρτωση, μεταφόρτωση, συσκευασία και μεταποίηση αλιευμάτων, καθώς και για άλλες υπηρεσίες λιμένα, όπως είναι ο ανεφοδιασμός καυσίμων, ο ανεφοδιασμός προμηθειών, η συντήρηση και η δεξαμενοποίηση. Οι παράγραφοι 2 και 3 του άρθρου 11 ισχύουν τηρουμένων των αναλογιών σε παρόμοιες περιπτώσεις. Η άρνηση της χρήσης των λιμένων κατά τους προαναφερόμενους τρόπους θεωρείται ότι συνάδει με το διεθνές δίκαιο.
   Άρθρο 10
   Ανωτέρα βία ή κίνδυνος
   Ουδεμία διάταξη της παρούσας συμφωνίας δεν επηρεάζει την είσοδο σκαφών στον λιμένα σύμφωνα με το διεθνές δίκαιο για λόγους ανωτέρας βίας ή κινδύνου, ούτε απαγορεύει σε ένα κράτος λιμένα να επιτρέψει την είσοδο σε λιμένα σε σκάφος αποκλειστικά με στόχο την παροχή βοήθειας σε πρόσωπα, πλοία ή αεροσκάφη τα οποία βρίσκονται σε κίνδυνο.
   ΜΕΡΟΣ 3

      ΧΡΗΣΗ ΛΙΜΕΝΩΝ

   Άρθρο 11
   Χρήση λιμένων
   1.   Η χορήγηση άδειας εισόδου σε λιμένα από ένα μέρος σε σκάφος δεν συνεπάγεται, σύμφωνα με τη νομοθεσία και τους κανονισμούς του εν λόγω μέρους και σύμφωνα με το διεθνές δίκαιο και την παρούσα συμφωνία, τη χρήση του λιμένα από το εν λόγω σκάφος για την εκφόρτωση, μεταφόρτωση, συσκευασία και μεταποίηση αλιευμάτων που δεν έχουν προηγουμένως εκφορτωθεί και για άλλες υπηρεσίες λιμένα, όπως είναι, μεταξύ άλλων, ο ανεφοδιασμός καυσίμων, ο ανεφοδιασμός προμηθειών, η συντήρηση και η δεξαμενοποίηση, σε περίπτωση που:

               α)

               το μέρος διαπιστώσει ότι το σκάφος δεν διαθέτει έγκυρη άδεια για να επιδίδεται σε αλιεία ή σε συναφείς με την αλιεία δραστηριότητες όπως απαιτείται από το κράτος σημαίας του·

               β)

               το μέρος διαπιστώσει ότι το σκάφος δεν διαθέτει έγκυρη άδεια για να επιδίδεται σε αλιεία ή σε συναφείς με την αλιεία δραστηριότητες που απαιτούνται από παράκτιο κράτος όσον αφορά τις περιοχές που βρίσκονται υπό την εθνική δικαιοδοσία του εν λόγω κράτους·

               γ)

               το μέρος λαμβάνει σαφείς ενδείξεις ότι τα αλιεύματα επί του σκάφους έχουν αλιευθεί κατά παράβαση των απαιτήσεων εν ισχύ σε παράκτιο κράτος όσον αφορά τις περιοχές που βρίσκονται υπό την εθνική δικαιοδοσία του εν λόγω κράτους·

               δ)

               το κράτος μέλος σημαίας δεν επιβεβαιώσει εντός εύλογης προθεσμίας, κατόπιν αιτήματος του κράτους λιμένα, ότι τα αλιεύματα επί του σκάφους έχουν αλιευθεί σύμφωνα με τις ισχύουσες απαιτήσεις συναφούς περιφερειακής οργάνωσης διαχείρισης της αλιείας, λαμβάνοντας υπόψη τις παραγράφους 2 και 3 του άρθρου 4· ή

               ε)

               το μέρος έχει βάσιμες υπόνοιες ότι το σκάφος συμμετείχε με άλλο τρόπο σε ΠΛΑ αλιεία ή σε συναφείς με την αλιεία δραστηριότητες που υποστηρίζουν αυτού του είδους την αλιεία, συμπεριλαμβανομένων των δραστηριοτήτων που υποστηρίζουν σκάφη τα οποία αναφέρονται στην παράγραφο 4 του άρθρου 9, εκτός εάν το σκάφος μπορεί να αποδείξει:

                           i)

                           ότι ενεργούσε κατά τρόπο σύμφωνο προς συναφή μέτρα διατήρησης και διαχείρισης· ή

                           ii)

                           στην περίπτωση παροχής πληρώματος, καυσίμων, εργαλείων και λοιπού ανεφοδιασμού εν πλω, ότι το πλοίο το οποίο εφοδιάστηκε δεν συνιστούσε, κατά τη στιγμή του εφοδιασμού, σκάφος του τύπου που περιγράφεται στην παράγραφο 4 του άρθρου 9.

         2.   Κατά παρέκκλιση της παραγράφου 1 του παρόντος άρθρου, ένα μέρος δεν αρνείται τη χρήση υπηρεσιών λιμένα στα σκάφη τα οποία αναφέρονται στην εν λόγω παράγραφο:

               α)

               εφόσον αυτό είναι απαραίτητο για την ασφάλεια ή την υγεία του πληρώματος ή για την ασφάλεια του σκάφους, υπό την προϋπόθεση ότι οι εν λόγω ανάγκες αποδεικνύονται δεόντως· ή

               β)

               ανάλογα με την περίπτωση, για τη διάλυση του σκάφους.

         3.   Σε περίπτωση που ένα μέρος αρνείται τη χρήση λιμένα του σύμφωνα με το παρόν άρθρο, ειδοποιεί τάχιστα το οικείο κράτος σημαίας και, ανάλογα με την περίπτωση, συναφή παράκτια κράτη, τυχόν περιφερειακές οργανώσεις διαχείρισης της αλιείας και άλλους συναφείς διεθνείς οργανισμούς σχετικά με την απόφασή του αυτή.
   4.   Ένα μέρος ανακαλεί την απαγόρευση σχετικά με τη χρήση λιμένα του σύμφωνα με την παράγραφο 1 του παρόντος άρθρου από δεδομένο σκάφος μόνο εφόσον διαθέτει επαρκείς αποδείξεις ότι οι λόγοι για τους οποίους είχε αρνηθεί τη χορήγηση άδειας για τη χρήση λιμένα του ήταν ανεπαρκείς ή εσφαλμένοι ή δεν ισχύουν πλέον.
   5.   Όταν ένα μέρος ανακαλεί την απαγόρευση άδειας χρήσης λιμένα σύμφωνα με την παράγραφο 4 του παρόντος άρθρου, ενημερώνει τάχιστα τους ενδιαφερόμενους στους οποίους είχε προηγουμένους κοινοποιήσει αυτή του την απόφαση, σύμφωνα με την παράγραφο 3 του παρόντος άρθρου.
   ΜΕΡΟΣ 4

      ΕΠΙΘΕΩΡΗΣΕΙΣ ΚΑΙ ΕΠΑΚΟΛΟΥΘΕΣ ΕΝΕΡΓΕΙΕΣ

   Άρθρο 12
   Επίπεδα και προτεραιότητες επιθεώρησης
   1.   Κάθε μέρος επιθεωρεί τον απαραίτητο αριθμό σκαφών στους λιμένες του ώστε να επιτυγχάνει ένα επαρκές για την επίτευξη του στόχου της παρούσας συμφωνίας ετήσιο επίπεδο επιθεωρήσεων.
   2.   Τα μέρη επιδιώκουν την επίτευξη συμφωνίας όσον αφορά τον καθορισμό ελάχιστων επιπέδων επιθεώρησης των σκαφών, ενδεχομένως μέσω περιφερειακών οργανώσεων διαχείρισης της αλιείας, του FAO ή με άλλο τρόπο.
   3.   Για τον καθορισμό των σκαφών προς επιθεώρηση, τα μέρη επιλέγουν κατά προτεραιότητα:

               α)

               σκάφη στα οποία έχει απαγορευθεί η άδεια εισόδου ή χρήσης λιμένα, σύμφωνα με την παρούσα συμφωνία·

               β)

               αιτήματα από άλλα συναφή μέρη, κράτη ή περιφερειακές οργανώσεις διαχείρισης της αλιείας για την επιθεώρηση συγκεκριμένων σκαφών, ιδίως εφόσον τα εν λόγω αιτήματα συνοδεύονται από στοιχεία που αποδεικνύουν ότι τα εν λόγω σκάφη συμμετείχαν σε ΠΛΑ αλιεία ή σε συναφείς με την αλιεία δραστηριότητες προς υποστήριξη αλιείας τέτοιου είδους και

               γ)

               λοιπά σκάφη για τα οποία υπάρχουν σαφείς υπόνοιες ότι έχουν εμπλακεί σε ΠΛΑ αλιεία ή σε συναφείς με την αλιεία δραστηριότητες προς υποστήριξη αλιείας τέτοιου είδους.

         Άρθρο 13
   Διεξαγωγή των επιθεωρήσεων
   1.   Κάθε μέρος διασφαλίζει ότι οι επιθεωρητές του επιτελούν, ως ελάχιστη απαίτηση, τα καθήκοντα που περιέχονται στο παράρτημα B.
   2.   Όσον αφορά τις επιθεωρήσεις στους λιμένες του, κάθε μέρος:

               α)

               διασφαλίζει ότι οι επιθεωρήσεις διενεργούνται από κατάλληλα ειδικευμένους επιθεωρητές, εντεταλμένους για τον σκοπό αυτό, σύμφωνα, ιδίως, με το άρθρο 17·

               β)

               διασφαλίζει ότι, πριν από την επιθεώρηση, ζητείται από τους επιθεωρητές να υποβάλουν στον πλοίαρχο του σκάφους κατάλληλο έγγραφο το οποίο πιστοποιεί την ιδιότητά τους·

               γ)

               διασφαλίζει ότι οι επιθεωρητές εξετάζουν όλους τους συναφείς χώρους του σκάφους, τα αλιεύματα επί του πλοίου, τα δίχτυα και οιοδήποτε άλλο εργαλείο, εξοπλισμό και κάθε έγγραφο ή αρχείο επί του σκάφους το οποίο επιτρέπει να επιβεβαιωθεί η συμμόρφωση με τα συναφή μέτρα διατήρησης και διαχείρισης·

               δ)

               ζητεί από τον πλοίαρχο του σκάφους να παράσχει στους επιθεωρητές κάθε δυνατή βοήθεια και πληροφορία και να υποβάλει συναφές υλικό και έγγραφα ανάλογα με την περίπτωση ή επικυρωμένα αντίγραφά τους·

               ε)

               σε περίπτωση συναφών διευθετήσεων με το κράτος μέλος σημαίας του σκάφους, καλεί το κράτος μέλος σημαίας να συμμετάσχει στην επιθεώρηση·

               στ)

               καταβάλλει κάθε δυνατή προσπάθεια για την αποφυγή της αδικαιολόγητης καθυστέρησης του σκάφους, ούτως ώστε να προκληθεί η ελάχιστη δυνατή παρέμβαση ή όχληση, καθώς και για την αποφυγή οιασδήποτε μη αναγκαίας παρουσίας επιθεωρητών επί του σκάφους και ενεργειών οι οποίες θα μπορούσαν να έχουν επίπτωση στην ποιότητα των αλιευμάτων επί του σκάφους·

               ζ)

               καταβάλλει κάθε δυνατή προσπάθεια με στόχο τη διευκόλυνση της επικοινωνίας με τον πλοίαρχο ή με τα υψηλόβαθμα μέλη του πληρώματος και επίσης προσπαθεί, όταν αυτό είναι δυνατόν και εφόσον απαιτείται, να συνοδεύεται ο επιθεωρητής από διερμηνέα·

               η)

               διασφαλίζει ότι οι επιθεωρήσεις διεξάγονται κατά τρόπο δίκαιο, διαφανή και αμερόληπτο και ότι δεν συνιστούν παρενόχληση για το σκάφος· και

               θ)

               δεν εμποδίζει τον πλοίαρχο να επικοινωνήσει με τις αρχές του κράτους σημαίας, σύμφωνα με το διεθνές δίκαιο.

         Άρθρο 14
   Αποτελέσματα των επιθεωρήσεων
   Κάθε μέρος περιλαμβάνει, ως ελάχιστη απαίτηση, στη γραπτή έκθεση σχετικά με τα αποτελέσματα κάθε επιθεώρησης, τις πληροφορίες που περιέχονται στο παράρτημα Γ.
   Άρθρο 15
   Διαβίβαση των αποτελεσμάτων της επιθεώρησης
   Κάθε μέρος διαβιβάζει τα αποτελέσματα εκάστης επιθεώρησης στο κράτος σημαίας του επιθεωρούμενου σκάφους και, ανάλογα με την περίπτωση:

               α)

               στα συναφή μέρη και κράτη, συμπεριλαμβανομένων:

                           i)

                           των κρατών εκείνων για τα οποία υπάρχουν αποδείξεις που έχουν προκύψει από επιθεώρηση ότι το σκάφος έχει επιδοθεί σε ΠΛΑ αλιεία ή σε συναφείς με την αλιεία δραστηριότητες προς υποστήριξη αλιείας τέτοιου είδους εντός των υδάτων υπό την εθνική τους δικαιοδοσία και

                           ii)

                           του κράτους του οποίου ο πλοίαρχος του σκάφους είναι υπήκοος·

               β)

               σε συναφείς περιφερειακές οργανώσεις διαχείρισης της αλιείας και

               γ)

               στον FAO και σε άλλους συναφείς διεθνείς οργανισμούς.

         Άρθρο 16
   Ηλεκτρονική ανταλλαγή πληροφοριών
   1.   Για τη διευκόλυνση της εφαρμογής της παρούσας συμφωνίας, κάθε μέρος θεσπίζει, κατά το δυνατόν, μηχανισμό επικοινωνίας ο οποίος επιτρέπει την απευθείας ηλεκτρονική ανταλλαγή πληροφοριών, εφόσον έχουν ληφθεί δεόντως υπόψη οι κατάλληλες απαιτήσεις εμπιστευτικότητας.
   2.   Στον βαθμό που αυτό είναι εφικτό και εφόσον έχουν ληφθεί δεόντως υπόψη οι κατάλληλες απαιτήσεις εμπιστευτικότητας, τα μέρη συνεργάζονται για τη σύσταση ενός μηχανισμού ανταλλαγής πληροφοριών, ο οποίος θα συντονίζεται κατά προτίμηση από τον FAO, σε συνδυασμό με άλλες συναφείς πολυμερείς και διακυβερνητικές πρωτοβουλίες, και για τη διευκόλυνση της ανταλλαγής πληροφοριών με υφιστάμενες βάσεις δεδομένων συναφείς προς την παρούσα συμφωνία.
   3.   Κάθε μέρος ορίζει μια αρχή η οποία ενεργεί ως σημείο επαφής για την ανταλλαγή πληροφοριών δυνάμει της παρούσας συμφωνίας. Κάθε μέρος κοινοποιεί στον FAO την αρχή την οποία έχει ορίσει για τον σκοπό αυτό.
   4.   Κάθε μέρος χειρίζεται τις προς διαβίβαση πληροφορίες μέσω του μηχανισμού που έχει συσταθεί δυνάμει της παραγράφου 1 του παρόντος άρθρου, σύμφωνα με το παράρτημα Δ.
   5.   Ο FAO ζητά από τις συναφείς περιφερειακές οργανώσεις διαχείρισης της αλιείας να παράσχουν πληροφορίες όσον αφορά τα μέτρα ή τις αποφάσεις που έχουν εγκρίνει και υλοποιήσει και οι οποίες αφορούν την παρούσα συμφωνία, για την ενσωμάτωσή τους, στο μέτρο του δυνατού και λαμβάνοντας δεόντως υπόψη τις κατάλληλες απαιτήσεις εμπιστευτικότητας, στον μηχανισμό ανταλλαγής πληροφοριών που αναφέρεται στην παράγραφο 2 του παρόντος άρθρου.
   Άρθρο 17
   Κατάρτιση των επιθεωρητών
   Κάθε μέρος εξασφαλίζει ότι οι επιθεωρητές του λαμβάνουν κατάλληλη κατάρτιση σύμφωνα με τις κατευθυντήριες γραμμές για την κατάρτιση των επιθεωρητών του παραρτήματος E. Τα μέρη επιδιώκουν τη μεταξύ τους συνεργασία ως προς το θέμα αυτό.
   Άρθρο 18
   Ενέργειες του κράτους λιμένα μετά την επιθεώρηση
   1.   Όταν, ύστερα από διενέργεια επιθεώρησης, υπάρχουν σαφείς υπόνοιες ότι ένα σκάφος έχει συμμετάσχει σε ΠΛΑ αλιεία ή σε συναφείς με την αλιεία δραστηριότητες προς υποστήριξη αλιείας τέτοιου είδους, το μέρος που διενεργεί την επιθεώρηση:

               α)

               ειδοποιεί τάχιστα το κράτος σημαίας και, ανάλογα με την περίπτωση, τα ενδιαφερόμενα παράκτια κράτη, τις περιφερειακές οργανώσεις διαχείρισης της αλιείας και τους λοιπούς διεθνείς οργανισμούς, καθώς και το κράτος του οποίου ο πλοίαρχος του σκάφους είναι υπήκοος και

               β)

               απαγορεύει στο οικείο σκάφος την άδεια χρήσης λιμένα του για την εκφόρτωση, μεταφόρτωση, συσκευασία και μεταποίηση αλιευμάτων που δεν έχουν προηγουμένως εκφορτωθεί σε λιμένα, καθώς και για άλλες υπηρεσίες λιμένα, όπως είναι ο ανεφοδιασμός καυσίμων, ο ανεφοδιασμός προμηθειών, η συντήρηση και η δεξαμενοποίηση, σε περίπτωση που οι εν λόγω ενέργειες δεν έχουν ήδη πραγματοποιηθεί σε σχέση με το εν λόγω σκάφος, κατά τρόπο σύμφωνο προς την παρούσα συμφωνία, καθώς και προς το άρθρο 4 αυτής.

         2.   Κατά παρέκκλιση της παραγράφου 1 του παρόντος άρθρου, ένα μέρος δεν δύναται να απαγορεύσει την άδεια χρήσης υπηρεσιών λιμένα σε σκάφος το οποίο αναφέρεται στην εν λόγω παράγραφο οι οποίες είναι απαραίτητες για την ασφάλεια ή την υγεία των μελών του πληρώματος ή την ασφάλεια του σκάφους.
   3.   Καμία διάταξη της παρούσας συμφωνίας δεν μπορεί να εμποδίσει ένα μέρος από το να λάβει μέτρα τα οποία είναι σύμφωνα με το διεθνές δίκαιο, επιπλέον εκείνων τα οποία ορίζονται στις παραγράφους 1 και 2 του παρόντος άρθρου, καθώς και μέτρα τα οποία έχει ζητήσει ρητά ή στα οποία έχει συμφωνήσει το κράτος σημαίας του σκάφους.
   Άρθρο 19
   Πληροφορίες όσον αφορά την προσφυγή στο κράτος λιμένα
   1.   Κάθε μέρος θέτει στη διάθεση του κοινού και υποβάλλει κατόπιν γραπτής αίτησης στον κύριο, εφοπλιστή, πλοίαρχο ή αντιπρόσωπο πλοίου τις συναφείς πληροφορίες που αφορούν τυχόν προσφυγή η οποία προβλέπεται σύμφωνα με την εθνική του νομοθεσία και κανονισμούς, που αφορούν τα μέτρα του κράτους λιμένα τα οποία έχουν ληφθεί από το εν λόγω μέρος δυνάμει των άρθρων 9, 11, 13 ή 18, περιλαμβανομένων πληροφοριών που αφορούν δημόσιες υπηρεσίες ή δικαιοδοτικά όργανα που προσφέρονται για τον σκοπό αυτό, καθώς και πληροφοριών σχετικά με την ύπαρξη τυχόν δικαιώματος για τη διεκδίκηση αποζημίωσης σύμφωνα με την εθνική του νομοθεσία και κανονισμούς σε περίπτωση απώλειας ή ζημίας η οποία έχει προκληθεί ως συνέπεια τυχόν παράνομης ενέργειας που προσάπτεται στο εν λόγω μέρος.
   2.   Το μέρος ενημερώνει το κράτος σημαίας, τον κύριο, τον εφοπλιστή, τον πλοίαρχο ή τον αντιπρόσωπο, ανάλογα με την περίπτωση, σχετικά με το αποτέλεσμα προσφυγής τέτοιου τύπου. Σε περίπτωση που άλλα μέρη, κράτη ή διεθνείς οργανισμοί έχουν ενημερωθεί σχετικά με την προηγούμενη απόφαση δυνάμει των άρθρων 9, 11, 13 ή 18, το μέρος τούς ενημερώνει για τυχόν τροποποίηση της απόφασής του.
   ΜΕΡΟΣ 5

      ΡΟΛΟΣ ΤΩΝ ΚΡΑΤΩΝ ΣΗΜΑΙΑΣ

   Άρθρο 20
   Ρόλος των κρατών σημαίας
   1.   Κάθε μέρος ζητεί από τα σκάφη τα οποία δικαιούνται να φέρουν τη σημαία του να συνεργάζονται με το κράτος λιμένα όσον αφορά επιθεωρήσεις που διενεργούνται δυνάμει της παρούσας συμφωνίας.
   2.   Όταν ένα μέρος έχει σαφείς υπόνοιες ότι ένα σκάφος το οποίο δικαιούται να φέρει τη σημαία του έχει συμμετάσχει σε ΠΛΑ αλιεία ή σε συναφείς με την αλιεία δραστηριότητες προς υποστήριξη αλιείας τέτοιου είδους και αιτείται την είσοδο σε λιμένα ή βρίσκεται σε λιμένα άλλου κράτους, ζητεί, ανάλογα με την περίπτωση, από το εν λόγω κράτος να επιθεωρήσει το σκάφος ή να λάβει άλλα μέτρα τα οποία είναι συνεπή με την παρούσα συμφωνία.
   3.   Κάθε μέρος ενθαρρύνει τα σκάφη τα οποία δικαιούνται να φέρουν τη σημαία του να εκφορτώνουν, να μεταφέρουν, να συσκευάζουν και να μεταποιούν αλιεύματα και να χρησιμοποιούν άλλες υπηρεσίες λιμένα σε λιμένες κρατών τα οποία ενεργούν σύμφωνα με την παρούσα συμφωνία ή κατά τρόπο που συνάδει με αυτή. Τα μέρη ενθαρρύνονται να αναπτύσσουν, μεταξύ άλλων και μέσω περιφερειακών οργανώσεων διαχείρισης της αλιείας και του FAO, δίκαιες, διαφανείς και αμερόληπτες διαδικασίες για τον εντοπισμό οιουδήποτε κράτους το οποίο δεν ενεργεί, ενδεχομένως, σύμφωνα με την παρούσα συμφωνία ή κατά τρόπο που συνάδει με αυτή.
   4.   Σε περίπτωση που, ύστερα από διενέργεια επιθεώρησης του κράτους λιμένα, μέρος το οποίο αποτελεί κράτος σημαίας λάβει έκθεση επιθεώρησης στην οποία αναφέρεται ότι υπάρχουν σαφείς υπόνοιες πως ένα σκάφος το οποίο δικαιούται να φέρει τη σημαία του έχει συμμετάσχει σε ΠΛΑ αλιεία ή σε συναφείς με την αλιεία δραστηριότητες προς υποστήριξη τέτοιου είδους αλιείας, το εν λόγω μέρος ερευνά αμελλητί και ενδελεχώς το θέμα και, εφόσον υπάρχουν επαρκείς αποδείξεις, λαμβάνει τάχιστα μέτρα επιβολής σύμφωνα με τη νομοθεσία και τους κανονισμούς του.
   5.   Κάθε μέρος, με την ιδιότητά του ως κράτος σημαίας, υποβάλλει έκθεση σε άλλα μέρη, σε συναφή κράτη λιμένα και, ανάλογα με την περίπτωση, σε άλλα συναφή κράτη, περιφερειακές οργανώσεις διαχείρισης της αλιείας και στον FAO σχετικά με μέτρα τα οποία έχει λάβει αναφορικά με σκάφη που δικαιούνται να φέρουν τη σημαία του για τα οποία έχει αποδειχθεί, ως αποτέλεσμα μέτρων του κράτους λιμένα τα οποία ελήφθησαν δυνάμει της παρούσας συμφωνίας, ότι έχουν συμμετάσχει σε ΠΛΑ αλιεία ή σε συναφείς με την αλιεία δραστηριότητες που υποστηρίζουν αυτού του είδους την αλιεία.
   6.   Κάθε μέρος εξασφαλίζει ότι τα μέτρα τα οποία εφαρμόζονται στα σκάφη που δικαιούνται να φέρουν τη σημαία του είναι τουλάχιστον το ίδιο αποτελεσματικά για την πρόληψη, αποτροπή και εξάλειψη της ΠΛΑ αλιείας και των συναφών με την αλιεία δραστηριοτήτων προς υποστήριξη τέτοιου είδους αλιείας, όσο και τα μέτρα που ισχύουν για τα σκάφη που αναφέρονται στην παράγραφο 1 του άρθρου 3.
   ΜΕΡΟΣ 6

      ΑΝΑΓΚΕΣ ΤΩΝ ΑΝΑΠΤΥΣΣΟΜΕΝΩΝ ΚΡΑΤΩΝ

   Άρθρο 21
   Ανάγκες των αναπτυσσόμενων κρατών
   1.   Τα μέρη αναγνωρίζουν πλήρως τις ειδικές ανάγκες των μερών που είναι αναπτυσσόμενα κράτη όσον αφορά την εφαρμογή των μέτρων κράτους λιμένα που είναι σύμφωνα με την παρούσα συμφωνία. Για τον σκοπό αυτό, τα μέρη παρέχουν βοήθεια στα μέρη που είναι αναπτυσσόμενα κράτη, είτε απευθείας είτε μέσω του FAO, είτε μέσω άλλων εξειδικευμένων οργάνων των Ηνωμένων Εθνών ή άλλων ενδεδειγμένων διεθνών οργανισμών και οργάνων, περιλαμβανομένων περιφερειακών οργανώσεων διαχείρισης της αλιείας, ούτως ώστε, μεταξύ άλλων:

               α)

               ιδίως τα λιγότερο ανεπτυγμένα εξ αυτών και τα αναπτυσσόμενα μικρά νησιωτικά κράτη να αυξήσουν τη δυνατότητά τους για την ανάπτυξη μιας νομικής βάσης και της ικανότητάς τους για την εφαρμογή αποτελεσματικών μέτρων του κράτους λιμένα·

               β)

               να διευκολύνουν τη συμμετοχή τους σε οιουσδήποτε διεθνείς οργανισμούς για την προώθηση της αποτελεσματικής ανάπτυξης και εφαρμογής των μέτρων του κράτους λιμένα και

               γ)

               να διευκολύνουν την παροχή τεχνικής βοήθειας προς τα αναπτυσσόμενα κράτη, ώστε να ενισχυθεί η ικανότητά τους ως προς την ανάπτυξη και εφαρμογή μέτρων του κράτους λιμένα, σε συνεργασία με συναφείς διεθνείς οργανισμούς.

         2.   Τα μέρη λαμβάνουν δεόντως υπόψη τις ειδικές ανάγκες των μερών που αποτελούν αναπτυσσόμενα κράτη λιμένα, ιδίως των λιγότερο ανεπτυγμένων εξ αυτών και των αναπτυσσόμενων μικρών νησιωτικών κρατών, ώστε να διασφαλίσουν ότι αυτά δεν επιβαρύνονται δυσανάλογα, έμμεσα ή άμεσα, λόγω της εφαρμογής της παρούσας συμφωνίας. Στις περιπτώσεις στις οποίες αποδεικνύεται η ύπαρξη δυσανάλογης επιβάρυνσης για τα εν λόγω μέρη, τα μέρη συνεργάζονται για τη διευκόλυνση της εφαρμογής από τα συναφή μέρη που είναι αναπτυσσόμενα κράτη των ειδικών υποχρεώσεων που υπέχουν δυνάμει της παρούσας συμφωνίας.
   3.   Τα μέρη αξιολογούν, είτε απευθείας είτε μέσω του FAO, τις ειδικές ανάγκες των μερών που είναι αναπτυσσόμενα κράτη, σχετικά με την εφαρμογή της παρούσας συμφωνίας.
   4.   Τα μέρη συνεργάζονται για τη σύσταση ενδεδειγμένων χρηματοδοτικών μηχανισμών για την ενίσχυση αναπτυσσόμενων κρατών στο πλαίσιο της εφαρμογής της παρούσας συμφωνίας. Οι μηχανισμοί αυτοί αποσκοπούν, μεταξύ άλλων:

               α)

               στην ανάπτυξη εθνικών και διεθνών μέτρων του κράτους λιμένα·

               β)

               στην ανάπτυξη και βελτίωση της ικανότητας, μεταξύ άλλων όσον αφορά την παρακολούθηση, τον έλεγχο και την επιτήρηση, καθώς και την κατάρτιση, σε εθνικό και σε περιφερειακό επίπεδο, των φορέων διαχείρισης λιμένων, των επιθεωρητών και του προσωπικού αστυνόμευσης και δικαστηρίων·

               γ)

               σε δραστηριότητες παρακολούθησης, ελέγχου, επιτήρησης και συμμόρφωσης, συναφείς προς τα μέτρα που λαμβάνει το κράτος λιμένα, περιλαμβανομένης της πρόσβασης σε τεχνολογία και εξοπλισμό και

               δ)

               στην ενίσχυση των μερών που είναι αναπτυσσόμενα κράτη όσον αφορά τις δαπάνες με τις οποίες επιβαρύνονται από διαδικασίες με σκοπό τη διευθέτηση διαφορών που προκύπτουν από μέτρα τα οποία έχουν λάβει τα εν λόγω κράτη δυνάμει της παρούσας συμφωνίας.

         5.   Η συνεργασία με τα μέρη που είναι αναπτυσσόμενα κράτη και η συνεργασία μεταξύ αυτών για τους σκοπούς που ορίζονται στο παρόν άρθρο μπορεί να προβλέπει την παροχή τεχνικής και χρηματοοικονομικής ενίσχυσης μέσω διμερών, πολυμερών και περιφερειακών οδών, καθώς και μέσω της συνεργασίας νότου-νότου.
   6.   Τα μέρη δημιουργούν ομάδα εργασίας ad hoc με στόχο την υποβολή αναφορών σε τακτική βάση και τη διατύπωση συστάσεων στα μέρη σχετικά με τη σύσταση μηχανισμών χρηματοδότησης, καθώς και ενός συστήματος συνεισφορών, εντοπισμού και κινητοποίησης κονδυλίων, καθώς και σχετικά με την ανάπτυξη κριτηρίων και διαδικασιών για την καθοδήγηση της εφαρμογής και της προόδου στην εφαρμογή των μηχανισμών χρηματοδότησης. Εκτός από τους παράγοντες που περιλαμβάνονται στο παρόν άρθρο, η ομάδα εργασίας ad hoc λαμβάνει υπόψη, μεταξύ άλλων:

               α)

               την εκτίμηση των αναγκών των μερών που είναι αναπτυσσόμενα κράτη, ιδίως των λιγότερο ανεπτυγμένων μεταξύ αυτών και των αναπτυσσόμενων μικρών νησιωτικών κρατών·

               β)

               τη διαθεσιμότητα και την έγκαιρη εκταμίευση των κονδυλίων·

               γ)

               τη διαφάνεια τόσο κατά τη λήψη αποφάσεων, όσο και στο πλαίσιο των διαδικασιών διαχείρισης για τη συγκέντρωση και τη χορήγηση κεφαλαίων και

               δ)

               την υποχρέωση απόδοσης λογαριασμών των δικαιούχων μερών που είναι αναπτυσσόμενα κράτη, ως προς τη συμφωνηθείσα χρήση των κεφαλαίων.

         Τα μέρη λαμβάνουν υπόψη τις εκθέσεις και τυχόν συστάσεις της ομάδας εργασίας ad hoc και λαμβάνουν τα ενδεδειγμένα μέτρα.
   ΜΕΡΟΣ 7

      ΔΙΕΥΘΕΤΗΣΗ ΤΩΝ ΔΙΑΦΟΡΩΝ

   Άρθρο 22
   Ειρηνική διευθέτηση των διαφορών
   1.   Κάθε μέρος δύναται να ζητήσει διαβούλευση με οιοδήποτε άλλο μέρος ή μέρη σχετικά με τυχόν διαφορές όσον αφορά την ερμηνεία ή την εφαρμογή των διατάξεων της παρούσας συμφωνίας με στόχο την επίτευξη αμοιβαία ικανοποιητικής λύσης το συντομότερο δυνατόν.
   2.   Σε περίπτωση που η διαφορά δεν επιλυθεί μέσω των προαναφερόμενων διαβουλεύσεων εντός εύλογης προθεσμίας, τα εν λόγω μέρη διαβουλεύονται μεταξύ τους το συντομότερο δυνατόν με στόχο τη διευθέτηση της διαφοράς μέσω διαπραγμάτευσης, διερεύνησης, διαμεσολάβησης, συνδιαλλαγής, διαιτησίας, δικαστικής διευθέτησης ή άλλων μέσων επιλογής τους.
   3.   Κάθε διαφορά αυτού του τύπου η οποία δεν επιλύεται παραπέμπεται προς επίλυση, με τη συναίνεση όλων των διαδίκων, στο Διεθνές Δικαστήριο, στο Διεθνές Δικαστήριο Δικαίου της Θαλάσσης ή σε διαιτησία. Σε περίπτωση μη επίτευξης συμφωνίας κατόπιν παραπομπής στο Διεθνές Δικαστήριο, στο Διεθνές Δικαστήριο Δικαίου της Θαλάσσης ή σε διαιτησία, τα μέρη συνεχίζουν να διαβουλεύονται και συνεργάζονται με στόχο την επίτευξη διευθέτησης της διαφοράς σύμφωνα με τους νόμους του διεθνούς δικαίου σε σχέση με τη διατήρηση των έμβιων θαλάσσιων πόρων.
   ΜΕΡΟΣ 8

      ΜΗ ΜΕΡΗ

   Άρθρο 23
   Μη μέρη της παρούσας συμφωνίας
   1.   Τα μέρη ενθαρρύνουν τα μη μέρη της παρούσας συμφωνίας να καταστούν μέρη αυτής και/ή να θεσπίσουν νόμους και κανονισμούς και να εφαρμόσουν μέτρα σύμφωνα με τις διατάξεις της.
   2.   Τα μέρη λαμβάνουν δίκαια, αμερόληπτα και διαφανή μέτρα τα οποία συνάδουν με την παρούσα συμφωνία και με την ισχύουσα διεθνή νομοθεσία για την αποτροπή δραστηριοτήτων μη μερών οι οποίες υπονομεύουν την αποτελεσματική εφαρμογή της παρούσας συμφωνίας.
   ΜΕΡΟΣ 9

      ΠΑΡΑΚΟΛΟΥΘΗΣΗ, ΕΠΑΝΕΞΕΤΑΣΗ ΚΑΙ ΕΚΤΙΜΗΣΗ

   Άρθρο 24
   Παρακολούθηση, επανεξέταση και εκτίμηση
   1.   Τα μέρη εξασφαλίζουν, στο πλαίσιο του FAO και των αρμόδιων οργάνων του, την τακτική και συστηματική παρακολούθηση και επανεξέταση της εφαρμογής της παρούσας συμφωνίας, καθώς και την εκτίμηση της προόδου που έχει σημειωθεί ως προς την επίτευξη του στόχου της.
   2.   Τέσσερα έτη μετά την έναρξη ισχύος της παρούσας συμφωνίας, ο FAO συγκαλεί συνεδρίαση των μερών για την επανεξέταση και εκτίμηση της αποτελεσματικότητας της παρούσας συμφωνίας ως προς την επίτευξη του στόχου της. Τα μέρη αποφασίζουν ως προς τη σκοπιμότητα σύγκλισης των εν λόγω συνεδριάσεων στο μέλλον.
   ΜΕΡΟΣ 10

      ΤΕΛΙΚΕΣ ΔΙΑΤΑΞΕΙΣ

   Άρθρο 25
   Υπογραφή
   Η παρούσα συμφωνία θα είναι ανοικτή προς υπογραφή στον FAO από τις 22 Νοεμβρίου 2009 έως τις 21 Νοεμβρίου 2010 από όλα τα κράτη μέλη και τους περιφερειακούς οργανισμούς οικονομικής ολοκλήρωσης.
   Άρθρο 26
   Επικύρωση, αποδοχή ή έγκριση
   1.   Η παρούσα συμφωνία υπόκειται σε επικύρωση, αποδοχή ή έγκριση από τα υπογράφοντα μέρη.
   2.   Τα έγγραφα επικύρωσης, αποδοχής ή έγκρισης κατατίθενται στον θεματοφύλακα.
   Άρθρο 27
   Προσχώρηση
   1.   Ύστερα από τη λήξη του χρονικού διαστήματος κατά το οποίο η παρούσα συμφωνία είναι ανοικτή προς υπογραφή, παραμένει ανοιχτή για την προσχώρηση κάθε κράτους ή περιφερειακού οργανισμού οικονομικής ολοκλήρωσης.
   2.   Τα έγγραφα προσχώρησης κατατίθενται στον θεματοφύλακα.
   Άρθρο 28
   Συμμετοχή από περιφερειακούς οργανισμούς οικονομικής ολοκλήρωσης
   1.   Στις περιπτώσεις στις οποίες ένας περιφερειακός οργανισμός οικονομικής ολοκλήρωσης ο οποίος είναι διεθνής οργανισμός κατά την έννοια του παραρτήματος IX άρθρο 1 της σύμβασης δεν έχει αρμοδιότητα επί όλων των θεμάτων που διέπονται από την παρούσα συμφωνία, το παράρτημα IX της σύμβασης ισχύει mutatis mutandis όσον αφορά τη συμμετοχή από τους εν λόγω περιφερειακούς οργανισμούς οικονομικής ολοκλήρωσης στην παρούσα συμφωνία, με την εξαίρεση ότι δεν ισχύουν οι παρακάτω διατάξεις του εν λόγω παραρτήματος:

               α)

               άρθρο 2 πρώτη περίοδος και

               β)

               άρθρο 3 παράγραφος 1.

         2.   Στις περιπτώσεις όπου ένας περιφερειακός οργανισμός οικονομικής ολοκλήρωσης ο οποίος είναι διεθνής οργανισμός κατά την έννοια του παραρτήματος IX άρθρο 1 της συμφωνίας έχει αρμοδιότητα επί όλων των θεμάτων που διέπονται από την παρούσα συμφωνία, ισχύουν οι ακόλουθες διατάξεις για τη συμμετοχή του περιφερειακού οργανισμού οικονομικής ολοκλήρωσης στην παρούσα συμφωνία:

               α)

               κατά την υπογραφή ή προσχώρηση, ο εν λόγω οργανισμός διατυπώνει δήλωση στην οποία αναφέρει:

                           i)

                           ότι έχει αρμοδιότητα επί όλων των θεμάτων που διέπονται από την παρούσα συμφωνία·

                           ii)

                           ότι, για τον λόγο αυτό, τα κράτη μέλη του δεν θα καταστούν κράτη μέρη, εκτός όσον αφορά τα εδάφη τους για τα οποία ο διεθνής οργανισμός δεν έχει καμία ευθύνη και

                           iii)

                           ότι αποδέχεται τα δικαιώματα και τις υποχρεώσεις των κρατών βάσει της παρούσας συμφωνίας·

               β)

               η συμμετοχή του εν λόγω διεθνούς οργανισμού δεν θα παρέχει σε καμία περίπτωση δικαιώματα βάσει της παρούσας συμφωνίας στα κράτη μέλη του διεθνούς οργανισμού·

               γ)

               σε περίπτωση σύγκρουσης μεταξύ των υποχρεώσεων του εν λόγω οργανισμού δυνάμει της παρούσας συμφωνίας και των υποχρεώσεών του δυνάμει της συμφωνίας για την ίδρυση του οργανισμού ή οιωνδήποτε συναφών πράξεων, υπερισχύουν οι υποχρεώσεις βάσει της παρούσας συμφωνίας.

         Άρθρο 29
   Έναρξη ισχύος
   1.   Η παρούσα συμφωνία τίθεται σε ισχύ τριάντα ημέρες μετά την ημερομηνία κατάθεσης στον θεματοφύλακα του εικοστού πέμπτου εγγράφου επικύρωσης, αποδοχής, έγκρισης ή προσχώρησης σύμφωνα με τα άρθρα 26 ή 27.
   2.   Για κάθε υπογράφοντα που επικυρώνει, αποδέχεται ή εγκρίνει την παρούσα συμφωνία μετά την έναρξη ισχύος της, η παρούσα συμφωνία αρχίζει να ισχύει τριάντα ημέρες μετά την κατάθεση του δικού του εγγράφου επικύρωσης, αποδοχής ή έγκρισης.
   3.   Για κάθε κράτος ή περιφερειακό οργανισμό οικονομικής ολοκλήρωσης που προσχωρεί στην παρούσα συμφωνία μετά την έναρξη ισχύος της, η παρούσα συμφωνία αρχίζει να ισχύει τριάντα ημέρες μετά την κατάθεση του δικού του εγγράφου προσχώρησης.
   4.   Για τους σκοπούς του παρόντος άρθρου, οιαδήποτε πράξη κατατίθεται από περιφερειακό οργανισμό οικονομικής ολοκλήρωσης δεν πρέπει να προστίθεται στις πράξεις που έχουν κατατεθεί από κράτη μέλη του οργανισμού αυτού.
   Άρθρο 30
   Επιφυλάξεις και εξαιρέσεις
   Δεν ισχύει καμία επιφύλαξη ή εξαίρεση στην παρούσα συμφωνία.
   Άρθρο 31
   Δηλώσεις και διακηρύξεις
   Το άρθρο 30 δεν αποκλείει την πραγματοποίηση, εκ μέρους ενός κράτους ή οργανισμού περιφερειακής οικονομικής ενοποίησης κατά την υπογραφή, επικύρωση ή προσχώρηση στην παρούσα σύμβαση, δηλώσεων ή διακηρύξεων, καθ’ οιονδήποτε τρόπο διατυπωμένων ή αποκαλούμενων, με σκοπό, μεταξύ άλλων, την εναρμόνιση των νόμων και των κανονισμών τους με τις διατάξεις της παρούσας συμφωνίας, υπό τον όρο ότι οι εν λόγω δηλώσεις ή διακηρύξεις δεν επιδιώκουν να αποκλείσουν ή να τροποποιήσουν το νομικό αποτέλεσμα των διατάξεων της παρούσας συμφωνίας κατά την εφαρμογή τους στο εν λόγω κράτος ή οργανισμό περιφερειακής οικονομικής ενοποίησης.
   Άρθρο 32
   Προσωρινή εφαρμογή
   1.   Η παρούσα συμφωνία εφαρμόζεται προσωρινά από κράτη ή περιφερειακούς οργανισμούς οικονομικής ολοκλήρωσης οι οποίοι συμφωνούν ως προς την προσωρινή της εφαρμογή με τη σχετική περί τούτου γραπτή ανακοίνωση προς τον θεματοφύλακα. Αυτή η προσωρινή εφαρμογή παράγει αποτελέσματα από την ημερομηνία παραλαβής του εγγράφου.
   2.   Η προσωρινή εφαρμογή από ένα κράτος ή περιφερειακό οργανισμό οικονομικής ολοκλήρωσης λήγει με την έναρξη ισχύος της παρούσας συμφωνίας για το εν λόγω κράτος ή περιφερειακό οργανισμό οικονομικής ολοκλήρωσης ή κατόπιν σχετικής περί τούτου γραπτής ανακοίνωσης προς τον θεματοφύλακα από το εν λόγω κράτος ή περιφερειακό οργανισμό οικονομικής ολοκλήρωσης όσον αφορά την πρόθεσή του να καταγγείλει την προσωρινή εφαρμογή.
   Άρθρο 33
   Τροποποιήσεις
   1.   Οιοδήποτε μέρος δύναται να προτείνει τροποποιήσεις στην παρούσα συμφωνία μετά τη λήξη διετούς προθεσμίας από την ημερομηνία έναρξης ισχύος της παρούσας συμφωνίας.
   2.   Οιαδήποτε προτεινόμενη τροποποίηση στην παρούσα συμφωνία διαβιβάζεται γραπτά στον θεματοφύλακα συνοδευόμενη από αίτημα για σύγκλιση σε συνεδρίαση το οποίο τα μέρη καλούνται να εξετάσουν. Ο θεματοφύλακας διαβιβάζει σε όλα τα μέρη την εν λόγω κοινοποίηση, καθώς και όλες τις απαντήσεις στο αίτημα τις οποίες έστειλαν τα μέρη. Ο θεματοφύλακας συγκαλεί σε συνεδρίαση τα μέρη για να εξετάσουν την προτεινόμενη τροποποίηση, εκτός εάν εντός εξαμήνου από την ημερομηνία διαβίβασης της κοινοποίησης τα μισά από τα μέρη εκδηλώσουν την αντίθεσή τους στο αίτημα.
   3.   Με την επιφύλαξη του άρθρου 34, οιαδήποτε τροποποίηση στην παρούσα συμφωνία εγκρίνεται αποκλειστικά με ομοφωνία των μερών που είναι παρόντα στη συνεδρίαση στην οποία προτείνεται η έγκρισή της.
   4.   Με την επιφύλαξη του άρθρου 34, οιαδήποτε τροποποίηση εγκρίνεται από τη συνεδρίαση των μερών τίθεται σε ισχύ από τα μέρη τα οποία την έχουν επικυρώσει, αποδεχτεί ή εγκρίνει κατά την ενενηκοστή ημέρα μετά την ημερομηνία υποβολής των εγγράφων επικύρωσης, αποδοχής ή έγκρισης από τα δύο τρίτα τουλάχιστον των μερών της συμφωνίας, βάσει του αριθμού των μερών κατά την ημερομηνία έγκρισης της τροποποίησης. Εν συνεχεία, η τροποποίηση τίθεται σε ισχύ για κάθε άλλο μέρος κατά την ενενηκοστή ημέρα μετά την ημερομηνία κατά την οποία το εν λόγω μέρος υποβάλλει το έγγραφο επικύρωσης, αποδοχής ή έγκρισης της τροποποίησης.
   5.   Για τους σκοπούς του παρόντος άρθρου, οιαδήποτε πράξη κατατίθεται από περιφερειακό οργανισμό οικονομικής ολοκλήρωσης δεν πρέπει να προστίθεται στις πράξεις που έχουν κατατεθεί από κράτη μέλη του οργανισμού αυτού.
   Άρθρο 34
   Παραρτήματα
   1.   Τα παραρτήματα αποτελούν αναπόσπαστο μέρος της παρούσας συμφωνίας και κάθε παραπομπή στην παρούσα συμφωνία συνιστά παραπομπή στα παραρτήματά της.
   2.   Οιαδήποτε τροποποίηση σε παράρτημα της παρούσας συμφωνίας είναι δυνατόν να εγκριθεί από τα δύο τρίτα των μερών της παρούσας συμφωνίας τα οποία είναι παρόντα στη συνεδρίαση κατά την οποία εξετάζεται η προτεινόμενη τροποποίηση στο παράρτημα. Καταβάλλεται, ωστόσο, κάθε δυνατή προσπάθεια για την επίτευξη ομόφωνης συμφωνίας επί οιασδήποτε τροποποίησης σε παράρτημα. Οιαδήποτε τροποποίηση σε παράρτημα ενσωματώνεται στην παρούσα συμφωνία και τίθεται σε ισχύ για τα μέρη εκείνα τα οποία έχουν εκφράσει την αποδοχή τους από την ημερομηνία κατά την οποία ο θεματοφύλακας λαμβάνει κοινοποίηση αποδοχής από το ένα τρίτο των μερών στην παρούσα συμφωνία, βάσει του αριθμού των μερών κατά την ημερομηνία έγκρισης της τροποποίησης. Στη συνέχεια, η τροποποίηση τίθεται σε ισχύ για όλα τα λοιπά μέρη ύστερα από την παραλαβή της αποδοχής τους από τον θεματοφύλακα.
   Άρθρο 35
   Αποχώρηση
   Κάθε μέρος μπορεί να αποχωρήσει ανά πάσα στιγμή από την παρούσα συμφωνία μετά την παρέλευση ενός έτους από την ημερομηνία έναρξη ισχύος της στο εν λόγω μέρος, κοινοποιώντας γραπτώς την αποχώρησή του στον θεματοφύλακα. Η αποχώρηση παράγει αποτελέσματα ένα έτος μετά την παραλαβή της κοινοποίησης της αποχώρησης από τον θεματοφύλακα.
   Άρθρο 36
   Θεματοφύλακας
   Θεματοφύλακας της παρούσας συμφωνίας είναι ο Γενικός Διευθυντής του FAO. Ο θεματοφύλακας:

               α)

               διαβιβάζει επικυρωμένα αντίγραφα της παρούσας συμφωνίας σε κάθε υπογράφοντα και μέρος·

               β)

               μεριμνά για την καταχώριση της παρούσας συμφωνίας, κατά την έναρξη ισχύος της, από τον Γενικό Γραμματέα των Ηνωμένων Εθνών σύμφωνα με το άρθρο 102 του Χάρτη των Ηνωμένων Εθνών·

               γ)

               ενημερώνει τάχιστα κάθε υπογράφοντα και μέρος της παρούσας συμφωνίας σχετικά με:

                           i)

                           κάθε υπογραφή και έγγραφα επικύρωσης, αποδοχής, έγκρισης καιροσχώρησης τα οποία έχουν κατατεθεί δυνάμει των άρθρων 25, 26 και 27·

                           ii)

                           την ημερομηνία έναρξης ισχύος της παρούσας συμφωνίας σύμφωνα με το άρθρο 29·

                           iii)

                           προτάσεις για τροποποίηση της παρούσας συμφωνίας και για την έγκριση και έναρξη ισχύος τους σύμφωνα με το άρθρο 33·

                           iv)

                           προτάσεις για τροποποίηση των παραρτημάτων και για την έγκριση και έναρξη ισχύος τους σύμφωνα με το άρθρο 34 και

                           v)

                           τυχόν αποχώρηση από την παρούσα συμφωνία σύμφωνα με το άρθρο 35.

         Άρθρο 37
   Αυθεντικά κείμενα
   Τα κείμενα στην αραβική, κινεζική, αγγλική, γαλλική, ρωσική και ισπανική γλώσσα της παρούσας συμφωνίας είναι εξίσου αυθεντικά.

      ΣΕ ΠΙΣΤΩΣΗ ΤΩΝ ΑΝΩΤΕΡΩ, οι υπογράφοντες πληρεξούσιοι, δεόντως εξουσιοδοτημένοι, υπέγραψαν την παρούσα συμφωνία.
      Έγινε στην Ρώμη, στις είκοσι δύο Νοεμβρίου δύο χιλιάδες εννέα.

   ΠΑΡΑΡΤΗΜΑ A

      Πληροφορίες που πρέπει να παρέχονται εκ των προτέρων από τα σκάφη που αιτούνται πρόσβασης σε λιμένα

   ΠΑΡΑΡΤΗΜΑ B

      Διαδικασίες επιθεώρησης του κράτους λιμένα

   Οι επιθεωρητές:

               α)

               εξακριβώνουν, κατά το δυνατόν, την ακρίβεια, την πληρότητα και την ορθότητα των δικαιολογητικών που πιστοποιούν τα στοιχεία αναγνώρισης του σκάφους τα οποία βρίσκονται επί του σκάφους και των πληροφοριών οι οποίες αφορούν τον κύριο του σκάφους, μεταξύ άλλων επικοινωνώντας κατάλληλα με το κράτος σημαίας ή ερευνώντας, ενδεχομένως, σε διεθνή νηολόγια σκαφών·

               β)

               εξακριβώνουν ότι η σημαία και τα διακριτικά του σκάφους (π.χ. ονομασία, εξωτερικός αριθμός νηολογίου, ο αριθμός αναγνώρισης του Διεθνούς Ναυτιλιακού Οργανισμού (ΔΝΟ) του πλοίου, το διεθνές διακριτικό κλήσεως ασυρμάτου και άλλα διακριτικά, καθώς και οι κύριες διαστάσεις) συμφωνούν με τις πληροφορίες που περιέχονται στα έγγραφα·

               γ)

               εξακριβώνουν, στο μέτρο του δυνατού, ότι οι άδειες αλιείας και συναφών με την αλιεία δραστηριοτήτων είναι αληθείς, ορθές και πλήρεις και συμφωνούν με τις πληροφορίες που περιέχονται στο παράρτημα Α·

               δ)

               επανεξετάζουν κάθε άλλο συναφές έγγραφο και αρχείο επί του σκάφους, καθώς και, στο μέτρο του δυνατού, εκείνα τα οποία είναι σε ηλεκτρονική μορφή και τα δεδομένα του συστήματος παρακολούθησης των σκαφών (ΣΠΣ) από το κράτος σημαίας ή από συναφείς περιφερειακές οργανώσεις διαχείρισης της αλιείας (ΠΟΔΑ). Στα συναφή έγγραφα μπορεί να περιλαμβάνονται ημερολόγια πλοίου, έγγραφα αλιευμάτων, μεταφόρτωσης και συναλλαγών, καταστάσεις πληρώματος, τα σχέδια στοιβασίας και οι περιγραφές των κυτών αλιευμάτων και έγγραφα τα οποία απαιτούνται δυνάμει της σύμβασης για το διεθνές εμπόριο ειδών άγριας πανίδας και χλωρίδας που απειλούνται με εξαφάνιση·

               ε)

               εξετάζουν, στο μέτρο του δυνατού, κάθε συναφές αλιευτικό εργαλείο επί του σκάφους, περιλαμβανομένων τυχόν κρυμμένων αλιευτικών εργαλείων, καθώς και παρόμοιων συσκευών, και στο μέτρο του δυνατού εξακριβώνουν εάν αυτά τηρούν τους όρους χορήγησης άδειας. Τα αλιευτικά εργαλεία πρέπει επίσης να ελέγχονται, κατά το δυνατόν, για να διασφαλίζεται ότι χαρακτηριστικά όπως το μέγεθος των ματιών και το πάχος του νήματος, οι διατάξεις ρύθμισης, τα εξαρτήματα στερέωσης, οι διαστάσεις και η διάταξη των διχτυών, των παγίδων, των δραγών και των αγκιστριών (μέγεθος και αριθμός) τηρούν τους ισχύοντες κανονισμούς και ότι τα διακριτικά αντιστοιχούν σε εκείνα που προβλέπονται βάσει της άδειας του σκάφους·

               στ)

               εξετάζουν, στο μέτρο του δυνατού, εάν τα αλιεύματα επί του σκάφους συλλέχθηκαν σύμφωνα με τις ισχύουσες άδειες·

               ζ)

               εξετάζουν τα αλιεύματα, ενδεχομένως και με δειγματοληψία, για να καθορίσουν την ποσότητα και τη σύνθεσή τους. Προς τούτο, οι επιθεωρητές μπορούν να ανοίγουν τα χαρτοκιβώτια στα οποία έχουν προσυσκευαστεί τα αλιεύματα και να μετακινούν τα αλιεύματα ή τα χαρτοκιβώτια για να βεβαιωθούν για την απουσία επεμβάσεων στα κύτη αλιευμάτων. Ο έλεγχος αυτός μπορεί να περιλαμβάνει την επιθεώρηση του τύπου προϊόντος και τον καθορισμό του ονομαστικού βάρους·

               η)

               αξιολογούν εάν υπάρχουν σαφείς υπόνοιες ότι το σκάφος συμμετείχε σε ΠΛΑ αλιεία ή σε συναφείς με την αλιεία δραστηριότητες προς υποστήριξη τέτοιου είδους αλιείας·

               θ)

               υποβάλλουν στον πλοίαρχο του σκάφους την έκθεση που περιέχει το αποτέλεσμα της επιθεώρησης, καθώς και ενδεχόμενα μέτρα που μπορούν να ληφθούν, την οποία υπογράφουν ο επιθεωρητής και ο πλοίαρχος. Η υπογραφή της έκθεσης από τον πλοίαρχο συνιστά απλώς αποδεικτικό παραλαβής αντιγράφου αυτής. Ο πλοίαρχος δύναται να διατυπώσει παρατηρήσεις ή να εκφράσει αντιρρήσεις όσον αφορά την έκθεση επιθεώρησης και να επικοινωνήσει, ενδεχομένως, με τις συναφείς αρχές του κράτους σημαίας, ειδικότερα εφόσον ο πλοίαρχος συναντά δυσκολίες στην κατανόηση του περιεχομένου της έκθεσης. Αντίγραφο της έκθεσης υποβάλλεται στον πλοίαρχο και

               ι)

               μεριμνούν, εφόσον αυτό είναι απαραίτητο και υπάρχει ανάλογη δυνατότητα, για τη μετάφραση των συναφών εγγράφων.

         ΠΑΡΑΡΤΗΜΑ Γ

      Αναφορά σχετικά με τα αποτελέσματα της επιθεώρησης

   ΠΑΡΑΡΤΗΜΑ Δ

      ΣΥΣΤΗΜΑΤΑ ΠΛΗΡΟΦΟΡΙΩΝ ΣΧΕΤΙΚΑ ΜΕ ΜΕΤΡΑ ΤΟΥ ΚΡΑΤΟΥΣ ΛΙΜΕΝΑ

   Κατά την εφαρμογή της παρούσας συμφωνίας, κάθε μέρος:

               α)

               επιδιώκει την επικοινωνία με ηλεκτρονικά μέσα, σύμφωνα με το άρθρο16·

               β)

               δημιουργεί, κατά το δυνατόν, ιστοτόπους για την κοινοποίηση του καταλόγου των λιμένων που έχουν καθοριστεί σύμφωνα με το άρθρο 7 και των μέτρων που έχουν ληφθεί σύμφωνα με τις συναφείς διατάξεις της παρούσας συμφωνίας·

               γ)

               ταυτοποιεί, κατά το δυνατόν, κάθε έκθεση επιθεώρησης με ενιαίο αριθμό αναφοράς του οποίου προηγείται ο κωδικός χώρας ISO-3 του κράτους λιμένα και ο κωδικός αριθμός του οργανισμού έκδοσης·

               δ)

               χρησιμοποιεί, κατά το δυνατόν, στα παραρτήματα Α και Γ το παρακάτω διεθνές σύστημα κωδικοποίησης και μετατρέπει οιοδήποτε άλλο σύστημα κωδικοποίησης στο διεθνές σύστημα:

                           Χώρες/εδάφη

                           :

                           τριψήφιος κωδικός ISO-3166 της χώρας.

                           Είδος

                           :

                           τριψήφιος κωδικός του αρχείου ASFIS (γνωστός ως τριψήφιος κωδικός FAO).

                           Είδη σκαφών

                           :

                           κωδικός ISSCFV (γνωστός ως αλφαβητικός κωδικός FAO).

                           Είδη εργαλείων

                           :

                           κωδικός ISSCFG (γνωστός ως αλφαβητικός κωδικός FAO).

         ΠΑΡΑΡΤΗΜΑ E

      Κατευθυντήριες γραμμές για την κατάρτιση των επιθεωρητών

   Στο πρόγραμμα κατάρτισης των επιθεωρητών του κράτους λιμένα περιλαμβάνονται τουλάχιστον οι ακόλουθοι τομείς:

               1.

               Δεοντολογία.

               2.

               Θέματα υγείας και ασφάλειας.

               3.

               Ισχύουσα εθνική νομοθεσία και κανονισμοί, τομείς αρμοδιότητας και μέτρα διατήρησης και διαχείρισης των οικείων ΠΟΔΑ, καθώς και ισχύοντες κανόνες του διεθνούς δικαίου.

               4.

               Συλλογή, αξιολόγηση και φύλαξη αποδεικτικών στοιχείων.

               5.

               Γενικές διαδικασίες ελέγχου, όπως σύνταξη εκθέσεων και ανακριτικές τεχνικές.

               6.

               Ανάλυση πληροφοριών, όπως ημερολόγια πλοίου, ηλεκτρονική τεκμηρίωση και στοιχεία πλοίου (ονομασία, κυριότητα και κράτος σημαίας), τα οποία είναι απαραίτητα για την επικύρωση των πληροφοριών που παρέχονται από τον πλοίαρχο του σκάφους.

               7.

               Επιβίβαση σε σκάφη και επιθεώρηση σκαφών, επιθεωρήσεις κύτους και υπολογισμός της χωρητικότητάς του.

               8.

               Επαλήθευση και επικύρωση πληροφοριών που συνδέονται με εκφορτώσεις, μεταφορτώσεις, μεταποίηση και αλιεύματα που παραμένουν επί του σκάφους, καθώς και χρησιμοποίηση συντελεστών μετατροπής για τα διάφορα είδη και προϊόντα.

               9.

               Αναγνώριση ειδών ιχθύων και υπολογισμός των μεγεθών τους και άλλων βιολογικών παραμέτρων·

               10.

               Αναγνώριση σκαφών και αλιευτικών εργαλείων, μέτρηση και επιθεώρηση εργαλείων.

               11.

               Εξοπλισμός και λειτουργία VMS και λοιπών συστημάτων ηλεκτρονικού εντοπισμού.

               12.

               Μέτρα τα οποία πρέπει να ληφθούν μετά από την επιθεώρηση.


Avis juridique important

|

32003D0717

2003/717/ΕΚ: Απόφαση του Συμβουλίου, της 2ας Οκτωβρίου 2003, για το διορισμό ενός αναπληρωματικού μέλους της Επιτροπής των Περιφερειών

Επίσημη Εφημερίδα αριθ. L 260 της 11/10/2003 σ. 0016 - 0016

Απόφαση του Συμβουλίουτης 2ας Οκτωβρίου 2003για το διορισμό ενός αναπληρωματικού μέλους της Επιτροπής των Περιφερειών(2003/717/ΕΚ)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας, και ιδίως το άρθρο 263,την πρόταση της ισπανικής κυβέρνησης,Εκτιμώντας τα ακόλουθα:(1) Tην απόφαση 2002/60/ΕΚ του Συμβουλίου(1) για το διορισμό των τακτικών και αναπληρωματικών μελών της Επιτροπής των Περιφερειών.(2) Mετά τη λήξη της θητείας του κ. Juan José FERNANDEZ GOMEZ, η οποία γνωστοποιήθηκε στο Συμβούλιο στις 23 Σεπτεμβρίου 2003, έμεινε κενή μία θέση τακτικού μέλους της Επιτροπής των Περιφερειών,ΑΠΟΦΑΣΙΖΕΙ:Άρθρο μόνοΗ κα Dolores GOROSTIAGA SAIZ, Vicepresidente - Gobierno de Cantabria, διορίζεται τακτικό μέλος της Επιτροπής των Περιφερειών σε αντικατάσταση του κ. Juan José FERNANDEZ GOMEZ για το υπόλοιπο της θητείας του, δηλαδή έως τις 25 Ιανουαρίου 2006.Βρυξέλλες, 2 Οκτωβρίου 2003.Για το ΣυμβούλιοΟ ΠρόεδροςG. Pisanu(1) ΕΕ L 24 της 26.1.2002, σ. 38.


title: Απόφαση (ΚΕΠΠΑ) 2015/102 της Επιτροπής Πολιτικής και Ασφάλειας, της 20ής Ιανουαρίου 2015 , σχετικά με τον διορισμό του διοικητή δυνάμεων της ΕΕ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Atalanta) και την κατάργηση της απόφασης Atalanta/4/2014 (ATALANTA/1/2015)

text:
               23.1.2015

               EL

               Επίσημη Εφημερίδα της Ευρωπαϊκής Ένωσης

               L 16/31

         ΑΠΌΦΑΣΗ (ΚΕΠΠΑ) 2015/102 ΤΗΣ ΕΠΙΤΡΟΠΉΣ ΠΟΛΙΤΙΚΉΣ ΚΑΙ ΑΣΦΆΛΕΙΑΣ
   της 20ής Ιανουαρίου 2015
   σχετικά με τον διορισμό του διοικητή δυνάμεων της ΕΕ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Atalanta) και την κατάργηση της απόφασης Atalanta/4/2014 (ATALANTA/1/2015)
   Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
   Έχοντας υπόψη τη Συνθήκη για την Ευρωπαϊκή Ένωση, και ιδίως το άρθρο 38,
   Έχοντας υπόψη την κοινή δράση 2008/851/ΚΕΠΠΑ του Συμβουλίου, της 10ης Νοεμβρίου 2008, για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (1), και ιδίως το άρθρο 6,
   Εκτιμώντας τα ακόλουθα:

               (1)

               Δυνάμει του άρθρου 6 παράγραφος 1 της κοινής δράσης 2008/851/ΚΕΠΠΑ, η Επιτροπή Πολιτικής και Ασφάλειας («ΕΠΑ») εξουσιοδοτήθηκε από το Συμβούλιο να λάβει τις κατάλληλες αποφάσεις για τον διορισμό του διοικητή δυνάμεων της ΕΕ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας («διοικητής δυνάμεων της ΕΕ»).

               (2)

               Στις 24 Ιουλίου 2014 η ΕΠΑ εξέδωσε την απόφαση Atalanta/4/2014 (2), με την οποία ο υποναύαρχος Guido RANDO διορίστηκε διοικητής δυνάμεων της ΕΕ.

               (3)

               Ο διοικητής επιχειρήσεων της ΕΕ πρότεινε τον διορισμό του υποναυάρχου Jonas HAGGREN ως νέου διοικητή δυνάμεων της ΕΕ σε αντικατάσταση του υποναυάρχου Guido RANDO.

               (4)

               Η Στρατιωτική Επιτροπή της ΕΕ υποστήριξε την εν λόγω σύσταση.

               (5)

               Συνεπώς, η απόφαση Atalanta/4/2014 θα πρέπει να καταργηθεί.

               (6)

               Σύμφωνα με το άρθρο 5 του πρωτοκόλλου αριθ. 22 σχετικά με τη θέση της Δανίας, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην εκπόνηση και την εφαρμογή αποφάσεων και δράσεων της Ένωσης που έχουν συνέπειες στην άμυνα,

         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Ο υποναύαρχος Jonas HAGGREN διορίζεται από 13ης Φεβρουαρίου 2014 διοικητής δυνάμεων της ΕΕ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Atalanta).
   Άρθρο 2
   Η απόφαση Atalanta/4/2014 καταργείται.
   Άρθρο 3
   Η παρούσα απόφαση αρχίζει να ισχύει από τις 13 Φεβρουαρίου 2015.

      Βρυξέλλες, 20 Ιανουαρίου 2015.

            Για την Επιτροπή Πολιτικής και Ασφάλειας

            Ο Πρόεδρος

         W. STEVENS

      (1)  ΕΕ L 301 της 12.11.2008, σ. 33.

      (2)  Απόφαση Atalanta/4/2014 της Επιτροπής Πολιτικής και Ασφάλειας, της 24ης Ιουλίου 2014, σχετικά με τον διορισμό του Διοικητή Δυνάμεων της ΕΕ για τη στρατιωτική επιχείρηση της Ευρωπαϊκής Ένωσης που θα συμβάλει στην αποτροπή, στην πρόληψη και στην καταστολή των πειρατικών επιθέσεων και των ένοπλων ληστειών στα ανοικτά των ακτών της Σομαλίας (Atalanta) και την κατάργηση της απόφασης Atalanta/4/2014 (ΕΕ L 222 της 26.7.2014, σ. 14).


Avis juridique important

|

31982D0284

82/284/EOK: Απόφαση τής Επιτροπής τής 6ης Μαΐου 1982 περί τροποποιήσεως ορισμένων αποφάσεων περί Γεωργικών Συμβουλευτικών Επιτροπών, όσον αφορά τίς ομάδες ισομερούς εκπροσωπήσεως

Επίσημη Εφημερίδα αριθ. L 126 της 08/05/1982 σ. 0025 - 0026

***** ΑΠΟΦΑΣΗ ΤΗΣ ΕΠΙΤΡΟΠΗΣ  της 6ης Μαΐου 1982  περί τροποποιήσεως ορισμένων αποφάσεων περί Γεωργικών Συμβουλευτικών Επιτροπών, όσον αφορά τις ομάδες ισομερούς εκπροσωπήσεως  (82/284/ΕΟΚ)  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  Εκτιμώντας:  ότι, για να επισημοποιηθεί η διαβούλευση των επαγγελματικών κύκλων και των καταναλωτών στο γεωργικό τομέα, η Επιτροπή δημιούργησε τις Γεωργικές Συμβουλευτικές Επιτροπές και ομάδες ισομερούς εκπροσωπήσεως σε ορισμένες επιτροπές·  ότι η αποκτηθείσα πείρα, κατά τη λειτουργία των Γεωργικών Συμβουλευτικών Επιτροπών και των ομάδων ισομερούς εκπροσωπήσεως, καθιστά αναγκαία την προσαρμογή του καταστατικού τους·  ότι η εκλογή του προέδρου παίζει σημαντικό ρόλο στην καλή λειτουργία των εν λόγω ομάδων ισομερούς εκπροσωπήσεως·  ότι είναι αναγκαίο να καθοριστούν οι όροι συμμετοχής των παρατηρητών και εμπειρογνωμόνων στις εργασίες των ομάδων ισομερούς εκπροσωπήσεως,  ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:  Άρθρο 1  Το άρθρο 2 της αποφάσεως 82/128/ΕΟΚ που τροποποιεί τις αποφάσεις σχετικά με τις Γεωργικές Συμβουλευτικές Επιτροπές (1) αντικαθίσταται από το ακόλουθο κείμενο:  «Άρθρο 2  Τα άρθρα 6, 7 και 8 των αποφάσεων:  - 73/422/ΕΟΚ περί της Συμβουλευτικής Επιτροπής Ζάχαρης (1), όπως τροποποιήθηκε τελευταία από την απόφαση 81/637/ΕΟΚ(2),  - 73/425/ΕΟΚ περί της Συμβουλευτικής Επιτροπής για τον Ακατέργαστο Καπνό (1), όπως τροποποιήθηκε τελευταία από την απόφαση 74/221/ΕΟΚ (3),  - 73/426/ΕΟΚ περί της Συμβουλευτικής Επιτροπής του Λυκίσκου (1),  - 73/428/ΕΟΚ περί της Συμβουλευτικής Επιτροπής Λίνου και Καννάβεως (1),  αντικαθίστανται από τα ακόλουθα κείμενα:  ' Άρθρο 6  1. Η Συμβουλευτική Επιτροπή, αφού συμβουλευθεί την Επιτροπή, εκλέγει έναν πρόεδρο για χρονικό διάστημα τριών ετών.  Για την εκλογή του προέδρου απαιτείται πλειοψηφία δύο τρίτων των παρόντων μελών κατά την πρώτη ψηφοφορία και απλή πλειοψηφία των παρόντων μελών κατά τις επόμενες ψηφοφορίες. Σε περίπτωση ισοψηφίας, η Επιτροπή αναλαμβάνει προσωρινά την άσκηση της προεδρίας.  2. Η επιτροπή εκλέγει δύο αντιπροέδρους για χρονικό διάστημα τριών ετών. Οι αντιπρόεδροι επιλέγονται μεταξύ των αντιπροσώπων των οικονομικών κατηγοριών στις οποίες δεν ανήκει ο πρόεδρος.  Η εκλογή διενεργείται σύμφωνα με τη διαδικασία που προβλέπεται από την παράγραφο 1.  Η επιτροπή έχει τη δυνατότητα, σύμφωνα με την ίδια διαδικασία, να προσθέτει και άλλα μέλη στο προεδρείο. Στην περίπτωση αυτή, το προεδρείο περιλαμβάνει, εκτός από τον πρόεδρο, έναν αντιπρόσωπο από κάθε οικονομική κατηγορία που εκπροσωπείται στους κόλπους της επιτροπής, κατ' ανώτατο όριο.  Το προεδρείο προετοιμάζει και οργανώνει τις εργασίες της επιτροπής.  3. Η ομάδα ισομερούς εκπροσωπήσεως εκλέγει μεταξύ των μελών της, για διάρκεια ενός έτους, έναν πρόεδρο και έναν αντιπρόεδρο. Η εκλογή διενεργείται σύμφωνα με τη διαδικασία που προβλέπεται από την παράγραφο 1.  Ο πρόεδρος και ο αντιπρόεδρος δεν δύνανται να ανήκουν στην ίδια οικονομική κατηγορία που εκπροσωπείται στους κόλπους της επιτροπής. Εκλέγονται εναλλάξ από τις δύο οικονομικές κατηγορίες που εκπροσωπούνται στην επιτροπή.  Άρθρο 7  1. Κατόπιν αιτήσεως μιας οργανώσεως στην οποία έχουν δοθεί μία ή περισσότερες έδρες, μπορεί ο πρόεδρος, με τη σύμφωνη γνώμη των υπηρεσιών της Επιτροπής, να προσκαλέσει το γενικό γραμματέα της ή κάποιο πρόσωπο οριζόμενο υπ' αυτού για να παρευρεθεί ως παρατηρητής στις συνεδριάσεις της επιτροπής ή της ομάδας ισομερούς εκπροσωπήσεως. Οι παρατηρητές δεν έχουν δικαίωμα να λαμβάνουν το λόγο. Ο πρόεδρος μπορεί, ωστόσο, σε συμφωνία με τις υπηρεσίες της Επιτροπής, να τους καλεί να παρέμβουν στη συζήτηση.  2. Με τους ίδιους όρους, ο πρόεδρος έχει τη δυνατότητα, σε συμφωνία με τις υπηρεσίες της Επιτροπής, να καλεί να συμμετάσχει ως εμπειρογνώμων, στις εργασίες της επιτροπής, ή της ομάδας ισομερούς εκπροσωπήσεως, οποιονδήποτε έχει μια ειδική αρμοδιότητα σ' ενα από τα θέματα που είναι γραμμένα στην ημερησία διάταξη. Μπορεί επίσης και η Επιτροπή, με δική της πρωτοβουλία, να προσκαλέσει να πάρει μέρος στις εργασίες της επιτροπής ή της ομάδας ισομερούς εκπροσωπήσεως, ως εμπειρογνώμων, οποιονδήποτε έχει μια ειδική αρμοδιότητα σ' ενα από τα θέματα της ημερησίας διατάξεως.  3. Εκτός από τους εκπροσώπους της Επιτροπής, μόνο τα μέλη της Συμβουλευτικής Επιτροπής ή της ομάδας ισομερούς εκπροσωπήσεως και τα πρόσωπα που προσκλήθηκαν σύμφωνα με το παρόν άρθρο δύνανται να συμμετάσχουν ή να παρευρεθούν στις συνεδριάσεις της επιτροπής ή της ομάδας ισομερούς εκπροσωπήσεως.  4. Οι εμπειρογνώμονες, ωστόσο, παίρνουν μέρος στις συσκέψεις της επιτροπής ή της ομάδας εκπροσωπήσεως μόνο για το θέμα για το οποίο προσκλήθηκαν.  Άρθρο 8  Κατόπιν συμφωνίας με τις υπηρεσίες της Επιτροπής, η Συμβουλευτική Επιτροπή, ή η ομάδα ισομερούς εκπροσωπήσεως, δύναται να συστήσει ομάδες εργασίας για να διευκολύνει τις εργασίες της.'  (1) ΕΕ αριθ. L 355 της 24. 12. 1973.  (2) ΕΕ αριθ. L 231 της 15. 8. 1981.  (3) ΕΕ αριθ. L 123 της 6. 5. 1974.»  Άρθρο 2  Η παρούσα απόφαση αρχίζει να ισχύει από τις 6 Μαΐου 1982.  Έγινε στις Βρυξέλλες, στις 6 Μαΐου 1982.  Για την 'Επιτροπή  Poul DALSAGER  Μέλος της Επιτροπής  (1) ΕΕ αριθ. L 58 της 2. 3. 1982, σ. 26.


Avis juridique important

|

32002D0522(02)

Απόφαση του Συμβουλίου της 7ης Μαΐου 2002 για το διορισμό ενός ιρλανδικού τακτικού καθώς και αναπληρωματικού μέλους του διοικητικού συμβουλίου του Ευρωπαϊκού Ιδρύματος για τη Βελτίωση των Συνθηκών Διαβιώσεως και Εργασίας, στην κατηγορία εκπροσώπων εργοδοτικών οργανώσεων

Επίσημη Εφημερίδα αριθ. C 119 της 22/05/2002 σ. 0004 - 0004

Απόφαση του Συμβουλίουτης 7ης Μαΐου 2002για το διορισμό ενός ιρλανδικού τακτικού καθώς και αναπληρωματικού μέλους του διοικητικού συμβουλίου του Ευρωπαϊκού Ιδρύματος για τη Βελτίωση των Συνθηκών Διαβιώσεως και Εργασίας, στην κατηγορία εκπροσώπων εργοδοτικών οργανώσεων(2002/C 119/02)ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τον κανονισμό (ΕΟΚ) αριθ. 1365/75 του Συμβουλίου, της 26ης Μαΐου 1975, περί δημιουργίας Ευρωπαϊκού Ιδρύματος για τη Βελτίωση των Συνθηκών Διαβιώσεως και Εργασίας(1), όπως τροποηοιήθηκε τελευταία από τον κανονισμό (ΕΟΚ) αριθ. 1947/93(2), και ιδίως το άρθρο 6,την κατάσταση υποψηφίων την οποία έχει διαβιβάσει η Επιτροπή,Εκτιμώντας τα ακόλουθα:(1) Με απόφαση της 8ης Νοεμβρίου 2001(3), το Συμβούλιο διόρισε τα τακτικά και τα αναπληρωματικά μέλη του διοικητικού συμβουλίου του Ευρωπαϊκού Ιδρύματος για τη Βελτίωση των Συνθηκών Διαβιώσεως και Εργασίας, εξαιρέσει των εξ Ιρλανδίας εκπροσώπων των εργοδοτικών οργανώσεων.(2) Επιβάλλεται ο διορισμός του ιρλανδικού τακτικού καθώς και αναπληρωματικού μέλους αυτού του διοικητικού συμβουλίου, στην κατηγορία εκπροσώπων εργοδοτικών οργανώσεων, και για το υπόλοιπο της θητείας, ήτοι έως τις 18 Οκτωβρίου 2004.ΑΠΟΦΑΣΙΖΕΙ:Άρθρο 1Διορίζονται ως τακτικό και ως αναπληρωματικό μέλος του διοικητικού συμβουλίου του Ευρωπαϊκού Ιδρύματος για τη Βελτίωση των Συνθηκών Διαβιώσεως και Εργασίας, για τη χρονική περίοδο 7 Μαΐου 2002 έως 18 Οκτωβρίου 2004, οι ακόλουθοι:ΕΚΠΡΟΣΩΠΟΙ ΕΡΓΟΔΟΤΙΚΩΝ ΟΡΓΑΝΩΣΕΩΝ>ΘΕΣΗ ΠΙΝΑΚΑ>Άρθρο 2Η παρούσα απόφαση δημοσιεύεται προς ενημέρωση στην Επίσημη Εφημερίδα των Ευρωπαϊκών Κοινοτήτων.Βρυξέλλες, 7 Μαΐου 2002.Για το ΣυμβούλιοΟ ΠρόεδροςR. de Rato y Figaredo(1) ΕΕ L 139 της 30.5.1975, σ. 1.(2) ΕΕ L 181 της 23.7.1993, σ. 13.(3) ΕΕ C 327 της 22.11.2001, σ. 1.